Osniva se radna grupa za konsolidaciju IT infrastrukture Osniva se radna grupa za konsolidaciju IT infrastrukture – Personal magazin\nMinistarstvo trgovine i telekomunikacija iniciralo je formiranje radne grupe za konsolidaciju IT infrastrukture organa državne uprave, s ciljem smanjenja troškova i efikasnije elektronske komunikacije, izjavio je državni sekretar Stefan Lazarević…\nMinistarstvo trgovine i telekomunikacija iniciralo je formiranje radne grupe za konsolidaciju IT infrastrukture organa državne uprave, s ciljem smanjenja troškova i efikasnije elektronske komunikacije, izjavio je državni sekretar Stefan Lazarević na konferenciji “Otvorena uprava” organizovane u okviru Microsoft Sinergija 2013.\nTo je jedan od velikih i ključnih zadataka države, s obzirom na to da postoji velike količine i kapaciteti IT infrastrukture u tim organima, koji se ne koriste na najefikasniji način, rekao je Lazarević.\n“Konsolidacijom IT infrastukture ćemo doći do smanjenja troškova njenog održavanja i nabavke, ali i uspostaviti efikasniji princip elektronske komunikacije organa državne uprave”, napominje Lazarević. Samim tim, svi procesi mogu da dobiju na značajnom ubrzanju kada je reč o implementaciji određenih servisa organa državne uprave.\nPrema njegovim rečima, ministarstvo je predložilo i nekoliko prioritetnih oblasti u kojima vlada kao celina mora da radi, kako bi IT postavili na ono mesto koje zaslužuje – a to je da postane prioritet države.\nMeđu tim ciljevima su i telekomunikaciona i IT infrastruktura, a potom i edukacija, naveo je Lazarević.\nMoramo da radimo na unapređenju edukacije građana, prvenstveno mladih ljudi, i sa Ministarstvom prosvete sarađujemo na nekoliko projekata kao što je osnivanje akademije za prekvalifikaciju nezaposlenih, koja bi pomogla da ljudi lakše nađu posao, ali i povećanje kvota za studente na tehničkim fakultetima, ukazao je on.\nNa trećem mestu je sajber bezbednost, zato što je pitanje privatnosti od izuzetnog značaja i na tom planu se sarađuje s MUP-om i Ministarstvom odbrane.\nPrioritet je i razvoj elektronske uprave, na kojem radi Ministarstvo pravde i državne uprave, a reč je o digitalizaciji procedura i njihovom prilagođavanju kasnijoj implementaciji elektronskih servisa, dodao je Lazarević.\nPeti prioritet jeste zapošljavanje, jer sve navedeno u pogledu implementacije IT i razvoja infrastrukture treba, s jedne strane da dovede do ušteda u budžetu, a s druge – do efikasnije administracije i povećanja zaposlenosti građana.\nOsniva se radna grupa za konsolidaciju IT infrastrukture was last modified: October 28th, 2013 by Redakcija\nITkonsolidacija ITMicrosoft Sinergija 2013


CAZIN: UPRILIČENA PROMOCIJA KNJIGE 'RAT U SREDNJOJ BOSNI 1992-1994', AUTORA AMIRA KLIKE | RTVUSK.ba\n-\tU knjizi se detaljno raspravlja o ratnim operacijama, ali i o političkoj pozadini i posljedicama rata koji se vodio u srednjoj Bosni od 1992. do potpisivanja Vašingtonskog sporazuma 1994. godine. Knjiga daje odgovore na mnoga pitanja, prije svega, kako je došlo do rata i šta su bili hrvatski politički ciljevi u BiH. U knjizi je značajnim dijelom zahvaćen i prostor Bosanske Krajine...\nCAZIN, 30. septembra - U Cazinu je upriličena promocija knjige 'Rat u Srednjoj Bosni 1992-1994', autora Amira Klike. Djelo je proisteklo iz naučno-istraživačkog projekta koji je autor samostalno realizirao u Institutu za istraživanje zločina protiv čovječnosti i međunarodnog prava Univerziteta u Sarajevu, gdje je i objavljena. U knjizi se govori o odnosima Republike Hrvatske i Bosne i Hercegovine u periodu agresije na BiH u kojoj značajan prostor obuhvata i dešavanja u i oko Bosanske Krajine.\nViše detalja sa ove promocije donosimo u večerašnjem TV Dnevniku u 19,00 sati...


Džaferović: Vučić je još jednom pokazao da je privržen velikosrpskoj ideji i Miloševiću - Index.ba\nNaslovnica Uncategorized Izbori 2018 Džaferović: Vučić je još jednom pokazao da je privržen velikosrpskoj ideji i...\nDžaferović: Vučić je još jednom pokazao da je privržen velikosrpskoj ideji i Miloševiću\n-Aleksandar Vučić je kandaloznim govorom u Kosovskoj Mitrovici još jednom pokazao da je još uvijek privržen velikosrpskoj ideji, u čijoj je realizaciji i sam učestvovao kao dio Miloševićevog režima. Jer, samo tako se mogu tumačiti njegove današnje poruke, u kojima, između ostalog, Miloševića naziva “velikim srpskim liderom čije namjere su svakako bile najbolje”, poručio je kandidat SDA za člana Predsjedništva BiH Šefik Džaferović.\nCijeli civilizirani svijet prepoznao je Miloševića kao oličenje najvećeg zla koje je zadesilo ove prostore. Sramno je da predsjednik Srbije žali zbog “neuspjeha” Miloševićeve zločinačke politike. Sramno je da Vučić najboljim namjerama smatra genocid u Srebrenici, stotine masovnih grobnica, koncentracione logore, desetine hiljada silovanih žena, stotine hiljada nevino ubijenih ljudi, milione prognanih, spaljena sela, uništene gradove.\nNisu Srbi ginuli za Sarajevo, kako to tvrdi Vučić, nego su Sarajevo i Sarajlije ubijali Miloševićevi, Karadžićevi i Mladićevi vojnici u ime velikosrpske ideje. Jednako tako ubijano je, protjerivano i mučeno, nesrpsko stanovništvo diljem Bosne i Hercegovine i diljem regiona.\nŽali li to Vučić što rezultati Miloševićeve zločinačke politike nisu bili još krvaviji?\nOvakvim veličanjem Miloševićeve zločinačke politike, Vučić neće nikada promijeniti ni sebe, ni Srbiju, niti će donijeti išta dobro bilo kome u regionu.\nAko zaista želi, kao što to tvrdi, evropsku Srbiju i stabilnost na Balkanu, Vučić treba da se u potpunosti odrekne Miloševićeve politike i prestane da žali za njom – navodi se u saopćenju Šefika Džaferovića.\nPrethodni članakIzbori u Švedskoj: Socijaldemokrate zadržale lidersku poziciju, značajan uspjeh ostvarila radikalna desnica\nNaredni članakRadončić: Vučić falsificira historiju, Milošević nije bio veliki lider već veliki balkanski krvnik


Pivo je odavno bilo spremno i o`lađeno, al izgleda da nisu igrači. Francuzi nadmeni, kao da su očekivali da je to što su u finalu pred svojom publikom dovoljno da prigrle i pehar. Još kad se povredio Ronaldo...\nUdario ga je onaj Pajet direkt u koleno, počeo je da se previja Kristijano u svom stilu i onda - šok! Koliko god hteo, zbog povrede je morao da završi finale u 25. minutu. Suza suzu stiže, na nosilima ga iznose van kobnog terena sa periferije Pariza.\nI posle jedna stativa, jedna prečka, i Portugalci bez poraza i sa samo jednom pobedom u 90 minuta dođoše do prve titule prvaka Evrope. Taman je bilo vremena i za pivo a da se ništa ne propusti...\nToliko je Ronaldo hteo uspeh sa reprezentacijom. Poput pravog kapitena vratio se iz svlačionice pred produžetke kako bi bodrio saigrače. Ulio im je dodatnu energiju, ohrabrio rezervistu Edera da će postići gol i upravo to se dogodilo.\nPravo niotkuda je sa oko 20-tak metara zveknuo po lopti koja je odsela u donjem levom uglu. Opet Ronaldove suze, sada radosnice, koje je ubrzo zamenio osmeh.\nOsmeh šampiona, jednog od najvećih svih vremena. Stao je uz rame velikanima, stao je do Pelea i Maradone, uradio je sa reprezentacijom nešto za pamćenje. Neko je rekao Leo Mesi? Za njega nema mesta u ovoj priči, pariska noć kada je Ronaldo dva puta plakao je zlatnim slovima upisana u istoriju fudbala...


Prošlost sa Srbijom raščistiti pred međunarodnim sudovima | Republika Srpska\nNaslovna Bosna i Hercegovina Prošlost sa Srbijom raščistiti pred međunarodnim sudovima\nProšlost sa Srbijom raščistiti pred međunarodnim sudovima\nBiH i Srbija pitanja iz prošlosti moraju da raščiste na međunarodnim sudovima – smatra bivši član ratnog Predsjedništva BiH Ejup Ganić, koji je u BiH i Srbiji osumnjičen za ratni zločin u Dobrovoljačkoj ulici u Sarajevu 1992. godine.\nOn je nakon razgovora sa predsjedavajućim Predsjedništva BiH Harisom Silajdžićem rekao novinarima da kao građanin očekuje da BiH okrene novo poglavlje u saradnji sa Srbijom i da se pravi dobra budućnost na ovim prostorima.\nGanić tvrdi da je BiH bila napadnuta, da su fabrike uništene, da je stradao veliki broj civila, te da se Srbija mora osjećati odgovornom da plati za to.\nOn je naveo da je Silajdžiću predao tri kopije dokumenta za članove Predsjedništva BiH, koji je prezentovan na sudu u Londonu, u kojem „Srbija potvrđuje da je na teritoriji BiH, između ove dvije države, bio međunarodni oružani sukob“.\nGanić je rekao da je glavni cilj da Silajdžić na osnovu tih dokumenata zajedno sa drugim organima, „pokrene proceduru koja je adekvatna“.\nSilajdžić je rekao da u procesu koji se vodio pred londonskim sudom u slučaju „Ganić“, BiH učinila koliko je mogla, dodavši da je to bio „atak na BiH“, te da će se i dalje boriti za interese BiH.\nNa pitanje novinara koliko ova odluka suda u Londonu i dokumenti koje pominje Ganić mogu da pomognu da se pokrene postupak protiv Srbije pred Međunarodnim sudom pravde u Hagu, Silajdžić je rekao da to traži mišljenje eksperata, te da je to postupak koji će sasvim sigurno tražiti i nove činjenice, jer je to uslov, a danas je, kako je rekao, čuo neke stvari od Ganića, koje će sigurno pomoći.\nKomentarišući ovo pitanje, Ganić je rekao da će da pomogne da „BiH naplati od Srbije onoliko koliko se može naplatiti za sve ono što je uradila u toku rata“, te da će on, kao privatno lice, analizirati sa svojim advokatima koji je najbolji put za kompenzaciju za ovih pet mjeseci provedenih u pritvoru u Velikoj Britaniji.\nKada je riječ o izjavi glavnog tužioca Tužilaštva BiH Milorada Barašina da se vodi istraga za Dobrovoljačku ulicu, a u postupku protiv Ejupa Ganića i ostalih osumnjičenih, Ganić je rekao da je ovaj slučaj istraživao i Haški tribunal, koji je tražio dodatne provjere za tri lica, te da je kompletan slučaj predao Tužilaštvu BiH.\nOn je naveo da je tri i po godine istragu u Tužilaštvu BiH vodio Englez Filip Alkok, koji je kasnije „rekao da je sve istražio što se moglo istražiti i da je došao do istog zaključka do kog je došao i Haški tribunal“.\nGanić smatra da i Ilija Jurišić, koji je u Srbiji osuđen zbog zločina u slučaju „tuzlanska kolona“, treba da bude oslobođen.\nGovoreći o svom odlasku u Beograd, Silajdžić je rekao da je ispunjen njegov uslov da se parlament Srbije izvini porodicama žrtava.\n„Ja ne znam da li ću sutra ići, još nismo utvrdili termin, ali će svakako doći do te posjete“, rekao je Silajdžić.


Lokalne vesti - Sreda 26.06.2019 - 12:45\nOdbornici Skupštine Vranja usvojili su završni račun za 2018. godinu.\nRukovodstvo Skupštine Vranja. Foto: vranje.org.rs\nNa 35. sednici Skupštine grada Vranja Predlog Odluke o završnom računu budžeta grada Vranja za 2018. godinu obrazložio je gradski većnik Bojan Kostić.\n- Ova odluka uređena je pravnim aktima i izradi su prethodile obimne pripremne radnje, a prema budžetskom kalendaru sve lokalne samouprave u obavezi su da je usvoje do 30. juna.\nOno što je bilo karakteristično za prošlu godinu jeste da smo uredili sistem Centralnog registra faktura, nastavili intenzivni investicioni ciklus, razdužili mesne zajednice, revitalizovali rad Gradske apoteke, i ono na šta sam posebno ponosan otklonili za 97 odsto nedostake koje je utvrdila Državna revizorska institucija u odnosu na 2016. godinu - naglasio je Kostić.\nUkupni ostvareni tekući prihodi, primanja i preneta sredstva iz prethodnih godina iznose 2.859.764.000,00 dinara, a ukupni izvršeni rashodi i izdaci 2.821.504.000,00.\nNa dan 31. decembar 2018. godine stanje na podračunima u okviru trezora budžeta grada Vranja je preko 38 miliona.\nOdbornicima se obratio i gradonačelnik Vranja dr Slobodan Milenković koji je istakao važnost finansijske konsolidacije u prethodnom periodu.\n- Finansijska disciplina i primenjene mere štednje dale su pozitivne rezultate - rekao je gradonačelnik.\nOn je podsetio da je, između ostalog, počela izgradnja stanova za pripadnike snaga bezbednosti, i da će nakon završetka početi realizacija druge faze ovog projekta odnosno izgradnja novih stanova. I u ovoj godini otpočeće realizacija novih investicija.\nPo njegovim rečima radi se o izgradnji stadiona u Sportskom centru, rekonstrukciji OŠ ,,Radoje Domanović", paviljonskog dela stare Bolnice.\n- Imamo izuzetnu saradnju sa Vladom Srbije i resornim ministarstvima što je doprinelo postizanju pozitivnih rezultata - naglasio je gradonačelnik Milenković.


IKT START(UP) i mostovi saradnje između Srbije i Švedske Tickets, Wed, Dec 7, 2016 at 10:00 AM | Eventbrite\nIKT START(UP) i mostovi saradnje između Srbije i Švedske\nby IKT klaster Centralne Serbije\nWed, December 7, 2016, 10:00 AM – 5:00 PM CET\nHotel „Šumarice“ - Kragujevac\nIKT klaster Centralne Srbije uz podršku Ambasade Švedske i Grada Kragujevca organizuje IT konferenciju u Kragujevcu pod nazivom "IKT Start(up) i poslovna saradnja izmedu Srbije i Švedske". Na konferenciji ćemo se baviti temama poput pokretanja IKT startapa i mogućnosti za poslovnu saradnju kompanija iz Srbije i Švedske.\nSačuvajte datum 7. decembar 2016. godine. Događaj će se organizovati u Hotelu "Šumarice" u Kragujevcu (Desankin venac bb) a agendu ćemo naknadno objaviti na sajtu IKT klastera Centralne Srbije - www.ict-cs.org.\nNa konferenciji će vam se predstaviti organizacije koje se bave povezivanjem malih i srednjih preduzeća iz Srbije i Švedske, koje ce preneti svoja iskustva i uspešne priče, kao i modele povezivanja koje one nude.\nPredstavice vam se i uspešne srpske firme koje posluju na švedskom tržištu i preneti svoja iskustva, ali i švedske firme koje posluju na srpskom tržištu dugi niz godina.\nDrugi deo dana je usmeren na IKT startapove, gde ce se predstaviti relevantne organizacije koje se bave podrškom startapovima ali i sami uspešni startapovi sa svojim inovativnim idejama koje su realizovali sa ili bez formalnih izvora finansiranja. Bice reci o šansama i izazovima kao i nacinima putem kojih je moguce pokrenuti svoju IT startap ideju i potencijalnim izvorima finansiranja.\nNa našem dogadaju preduzeća ce imati prilike da čuju šta je sve potrebno i na koji način se otisnuti na zahtevno švedsko tržište a sa druge strane studenti i mladi programerski timovi će imati priliku da dobiju vredne informacije vezane za pokretanje IT startapa i imaće prilike da čuju uspešne priče koje ih mogu motivisati za pokretanje sopstvene inicijative.\nUcešće na događaju se ne plaća ali je broj mesta ograničen.\nIKT START(UP) i mostovi saradnje između Srbije i Švedske at Hotel „Šumarice“ - Kragujevac\nDesankin venac, 34000 Kragujevac, Serbia


Lični stav: Zakon hapšenja u plitkoj državi – GMinfo\nIz aktuelne kakofonije opozicionog i „opozicionog“ delovanja u Srbiji, počelo je poslednjih dana da se izdvaja grozničavo utrkivanje u tome ko će se pre, najčešće kršenjem „policijskog časa“, pa možda tek onda zapaljivim izjavama, nametnuti kao najbolji kandidat za hapšenje, i valjda tako okititi postdisidentskom titulom „osvedočenog neprijatelja režima“.\nTa metoda sticanja zasluga za narod, baš u ovom času, nije aktivirana slučajno. Prasak nezadovoljstva građana time kako se ponaša i šta u krizi radi vladajuća klika Aleksandra Vučića, akumuliranog iznova do stepena koji se više ne može ignorisati od „buke protiv diktature“, delovao je pre svega na članove Saveza za Srbiju kao drmanje plovka na zaspalog pecaroša. Plen je ponovo tu i mora se hitro izvući da ponovo ne utekne trapavim rukama.\nPoslanik Janko Veselinović, recimo, spremio je čak i stvari da ide u Zabelu; svi važniji članovi SZS-a kršili su zabranu kretanja i okupljanja posle 18 sati sedenjem ispred republičke Skupštine; Boško Obradović je s pristalicama uveče šetao Čačkom, da bi se iznova ceo SZS okupio sinoć na Vračaru da podrži Đilasa u odbrani od napada s razglasa. Svi ti izleti bili su zabeleženi i preneti najširem auditorijumu, u ovom ili onom kontekstu, preko mreže medija s nacionalnom frekfencijom. Ali od njihovog hapšenja nije bilo ništa, stradali su samo civili.\nZa sve ovo vreme, van domašaja refelektora i pravične ruke za odbranu, privedene su i/ili procesuirane po kratkom postupku stotine ljudi upravo zbog kršenja donetih mera, čim su nos promolili napolje kad ne treba. Njih, međutim, nije štitio formalni i svaki drugi javno-politički imunitet, dok su oni, koji nisu imali ovakvu vrstu „izlaznice“, uredno dobijali dozvole kako bi u slavu vlasti palili eksplozivna sredstva i veselili se različitim privatnim povodima. No, vratimo se političarima.\nJedno jedino hapšenje za sada u vanrednom stanju nekog srpskog stranačkog lidera, koje je takođe prošlo ispod radara, bilo je hapšenje predsednika Republikanske stranke Nikole Sandulovića, i možemo se opkladiti u spasonosnih 100 eura da niko, ili barem velika većina u tom širokom auditorijumu, ovo još ne zna. Priveden je 29. marta, a pušten 8. aprila, da bi ostao na bolničkom, a potom i kućnom lečenju, jer je, kako tvrdi, u pritvoru otrovan. Uhapšen je zbog iznošenja svojih kritičkih stavova od kuće, na Fejsbuku.\nIako se radi o vanparlamentarnoj stranci, privođenje političkog lidera, po bilo kojoj osnovi, u medijskoj sferi svakog uređenog društva, posebno za vreme ovakve situacije, našlo bi se u žiži izveštavanja. O tome su govorili novinari zemalja Evrope i SAD-a, ali ne i u srpskom mejnstrimu.\nU mejnstrim medijima nema ni poslanika Saše Radulovića, koji od samog dana proglašenja vanrednog stanja u skupštinskom holu govori o neustavnosti ovog akta i posledično tome državnom udaru, te padu poslednjih institucionalnih atributa državnosti; kao ni poslanika Srđana Noga, koji od prestanka rada parlamenta upozorava na isto. Van zvaničnog glodurskog frejma ostaje i Nebojša Zelenović, o čijem sasvim drugačijem pristupu sprečavanju širenja COVID-19 u Šapcu, kao u nekoj izolovanoj komuni, bez pomoći sopstvene države, javnost podjednako nema pojma, a shodno rezultatima, itekako bi trebalo da ima.\nZato smo, međutim, odmah bili obavešteni koje je stvari Veselinović spakovao nudeći se za zatvorenika, dok su naslovne strane i hedlajne punila večernja bdenja SZS-a u pobuni pokrenutoj tek mesec i po dana po nastanku problema radi kojeg se bune, tačnije kada ih je okuražio bunt građana. Ne mogu se, pak, prenebregnuti ni online obraćanja Dragana Đilasa i Marinike Tepić sa konkretnim predlozima za izbegavanje nadolazećeg ekonomskog kraha, te vraćanjem pažnje na zaboravljene afere vladajuće koalicije; ali ovde ne govorimo o uticaju alternativnih i personalnih medija, već o tome zašto je SZS izašao napolje tek sada.\nNesporna je principijelnost, barem načelno, njihovog truda protiv SNS-a u kontinuitetu, ali im je nesporan i izvestan vid hroničnog političkog oportunizma, jedne kalkulantske, a samim tim zakasnele igre na sigurno, koja ih svaki put dovede u poziciju da buše sopstveni balon. Zato i ne čudi što se čak i iz tih redova, i redova simpatizera, koji u istom kontinuitetu latentno gaje nadu da će opozicija konačno prevagnuti u ofanzivu, čuje da su na putu ponavljanja iste greške – preuzimanja glasa narodnog protesta i rastvaranja istog u palanačko-interesnom taktiziranju sa debelim teretom loše karme.\nVladajuća garnitura to dobro zna i dozvoljava im da zadržavaju suveren mandat „jedine srpske opozicije“, koja drugima zatvara prostor za isticanje makar i u trećem planu medijske borbe protiv osmogodišnje uzurpacije države. Dokle god ne budu prevazišli pomenutu kalkulantsku naviku, svesno prolazeći kroz katarzu deflacije ega, zakon hapšenja nikad neće biti na njihovoj strani i ostaće da se batrgaju na slobodi, uvek zamalo, ali nikada sasvim ovenčani revolucionarnom slavom, koja bi im zacementirala podršku najvećeg dela građana. Stalno će morati da kreću iz početka.


„Niška banja, čista voda“ – PEID\nHome/Vesti/„Niška banja, čista voda“\nU toku je priprema projektne dokumentacije za izgradnju postrojenja za prečišćavanje otpadnih voda u Nišu koja bi trebalo da se okonča krajem 2019. godine. Projekat u vrednosti višoj od 50 miliona evra će se realizovati uz značajnu podršku švedskog programa PEID (Prioritetna infrastruktura za razvoj i zaštitu životne sredine).\nTim povodom, upravni odbor Švedske razvojne agencije za međunarodnu saradnju (SIDA) i ambasador Švedske Jan Lundin su 20. marta posetili najveći grad u jugoistočnoj Srbiji. Ugostio ih je gradonačelnik Darko Bulatović.\n„Švedska i Srbija imaju dugu istoriju saradnje, uključujući i razvojnu. Zajedno sa Ministarstvom zaštite životne sredine, gradom Nišem i Evropskom unijom, udružili smo snage da izgradimo postrojenja za prečišćavanje otpadnih voda. Upravni odbor želi da zna više o prioritetima za saradnju, kako današnjim, tako i sutrašnjim“, kazala je Ivon Gustafson, predsednica Upravnog odbora.\nGustafson je naglasila neohodnost održivog urbanog razvoja za zdravlje građana, reka, vazduha i zemljišta, ali i za ekonomski rast. Niški projekat, prema njenom mišljenju, imaće mnogo šire razmere od teritorije samog grada s obzirom na to da, zbog geografskog položaja Niša, otpadne vode dolaze do Crnog mora.\nProcenjuje se da će buduće postrojenje olakšati Nišavu za oko 11 hiljada tona mulja i čvrstog otpada u toku samo jedne godine. Prečišćavanje će se pozitivno odraziti i kroz poboljšanje kvaliteta života i zdravlja građana, a ne samo njihovog okruženja.\nI ambasador Jan Lundin je istakao značaj „ozelenjavanja“ naše domovine. „Svaka članica Evropske unije mora da dostigne određeni nivo prečišćavanja otpadnih voda, sa tim mora da se počne i pre samog članstva. Švedska podržava te prve korake, a kasnije će pomoći fondovi Evropske unije. Ovo se ne bi desilo da srpska vlada nije izrazila želju da bude članica. Ako je komšijama loše, dugoročno ni vama neće biti dobro, a Srbija nije izuzetak. Nadam se da će se jednog dana pevati ‚Niška Banja, čista voda‘“, rekao je Lundin.\nSrpska strana nije ništa manje zadovoljna ovim zajedništvom. „Zahvalan sam Švedskoj razvojnoj agenciji na donaciji i velikom radu na ovom – za Niš izuzetno važnom – projektu, kao i ambasadoru Švedske na brojnim sastancima i razgovorima i želji da projekat zaista i uspe. Sada smo blizu finalne faze. Grad Niš je izvršio sve obaveze, kao i projektni tim, i očekujemo da će i nadalje ići sve prema dogovorem dinamičkom planu na zadovoljstvo svih nas“, zaključio je Darko Bulatović.\nŠvedska je u periodu od 2016. do 2020. godine za reforme zaštite životne sredine u Srbiji namenila oko 20 miliona evra. Pored ove oblasti, sredstva švedskog razvojnog programa u godišnjem iznosu od 11 miliona evra izdvajaju se i za borbu protiv klimatskih promena, jačanje demokratije i vladavine prava i ekonomske integracije.


KONCERT: REUT REGEV’S R*TIME – Belgrade Jazz Festival\nTri godine kasnije objavljuje drugi album „Exploring the Vibe“ za poznatog minhenskog izdavačaENJA Records, na kome razrađuje svoje kreativne ideje u labavim aranžerskim strukturama, bliskim estetici džem-sešna, sa elementima fanka i bluza. „Želeli smo da odemo daleko od komponovanja muzike i stvaranja ritmičkog koncepta. Hteli smo da se fokusiramo na istraživanje atmosferičnih aspekata muzike, raspoloženja, drugim rečima – vajba“, zapisala je na omotu ovog izvrsnog albuma. Specijalni gost ovog ostvarenja bio je američki gitarista Žan-Pol Bureli, jedan od najupečatljivijih sledbenika Džimija Hendriksa na današnjoj sceni.\nPreviousPOČINJE PRODAJA KOMPLETA ULAZNICA ZA 31. BEOGRADSKI DŽEZ FESTIVAL!\nNext VIŠE NOVCA ZA BEOGRADSKI DŽEZ FESTIVAL


Kako to ume da bude u američkom fudbalu, preokret se desio kada se činilo da će trofej koji nosi ime tragično nastradalog igrača i trenera kragujevačkih "Divljih Veprova", Veljka Makojevića, promeniti vlasnika.\nImali su Čačani više od igre, potpuno su neutralisali kvoterbeka juniorske reprezentacije Srbije Vojsilava Milenkovića i sjajnim trčanjima stigli do 19 poena prednosti na startu treće deonice, a onda se desilo ono u šta su, izgleda, samo mladi "Panteri" verovali.\nMilenković je jednim trčanjem za tačdaun, a potom i jednim dodavanjem, primakao domaću ekipu na 21:26, a onda je minut i po pre kraja utrčao sa loptom u endzonu Čačana za konačni rezultat i titulu koja je ponovo pripala pančevačkim "Panterima".\nOni su prošle godine, takođe pred oko 1.000 gledalaca, u finalu u Kragujevcu savladali "Divlje veprove" sa 32:31.\nZa najboljeg igrača ovogodišnjeg finala proglašen je trkač čačanske ekipe Mihailo Josović, koji je u prvom poluvremenu postigao dva tačdauna i nosio svoju ekipu do početka pančevačkog preokreta.


Ogroman značaj Vukove nagrade za srpsku kulturu i savremeno stvaralaštvo – Balkanekspresrb.rs\nOgroman značaj Vukove nagrade za srpsku kulturu i savremeno stvaralaštvo\n25/02/2021 Off By BERB\nPotpredsednica Vlade Republike Srbije i ministarka kulture i informisanja Maja Gojković izjavila je danas da Ministarstvo prepoznaje značaj Vukove nagrade i njenog doprinosa vrednovanju dostignuća iz našeg stvaralaštva, negovanju tradicije i predstavljanju srpske kulture u svetu.\nGojković je na svečanoj dodeli te nagrade u Predsedništvu Srbije istakla da je Ministarstvo kulture i informisanja čvrsto opredeljeno ka osnaživanju oblasti kulturnog nasleđa i savremenog stvaralaštva, kao dve žile kucavice svake kulture.\nOna je napomenula da bez uzajamnog prožimanja dva elementa: čuvanja baštine i tradicije i ulaganja u sadašnjost i samim tim u budućnost, nema ni jake države ni srećnog društva, podsetivši na to da nema mnogo nagrada koje imaju ovako dugu tradiciju i čiji su nosioci najznačajnije ličnosti našeg kulturnog života.\nČinjenica da su Vukovu nagradu poneli velikani srpske kulture kao što su naš nobelovac Ivo Andrić, Desanka Maksimović, Vasko Popa, Dobrica Ćosić i mnogi drugi, predstavlja veliku čast kako za prethodne, tako i za ovogodišnje dobitnike, daje podstrek za budući rad, ali nosi i nemalu dozu odgovornosti u daljem stvaranju, rekla je Gojković.\nPotpredsednica Vlade je navela da Ministarstvo aktivno radi na decentralizaciji kulturnog života i na jačanju kulturne diplomatije jer je među današnjim i ranijim dobitnicima Vukove nagrade veliki broj onih koji su stvarali i živeli u manjim sredinama, kao i umetnika koji su postigli veliki uspeh i širom sveta.\nUkoliko želi da ima visoke domete, kulturna scena ne sme da bude ni rob pseudoelite, niti treba da bude usmerena isključivo na domaću publiku. Kultura mora da pripada svima, a kvalitetni kulturni sadržaji su najefikasniji put za bolju sliku o našoj zemlji u međunarodnim okvirima, poručila je ona.\nPrema njenim rečima, još je jedan bitan pravac razvoja naše kulture, a to je uvođenje umetnosti i kulturnih sadržaja u škole, imajući u vidu da je obrazovanje jedna od ključnih uloga ustanova kulture.\nGojković je najsrdačnije čestitala svim ovogodišnjim dobitnicima i poručila im da su ne samo nosioci vrednih priznanja, već i nastavljači Vukovog dela, neimari naše kulture i čuvari naše kulturne baštine za buduće generacije i da moraju biti istovremeno i ponosni i svesni podsticaja koje donosi ovo vredno priznanje.\n“Rio Tinto” će morati da poštuje najbolje ekološke standarde\nNarodna biblioteka Srbije nezamenjiva institucija na kulturnoj sceni


zagađenje - Srpskainfo\nNovi video-snimak nemara građana prema okolišu osvanuo je na društvenim mrežama, a ovaj put riječ je o istovaru guma u rijeku Bosnu na području Doboja.\nKO JE ZAGADIO VRBAS “Uzorak je na analizi, vjerovatno ima i nelegalnih priključaka kanalizacije”\nGradonačelnik Banjaluke Igor Radojičić rekao je da je izvršeno uzorkovanje nepoznatog zagađenja rijeke Vrbas koje se pojavilo na novosaniranom nasipu kod novog Zelenog mosta, te da je uzorak na analizi da bi se utvrdilo ko je zagađivač.\nDOBRE VIJESTI Okeani se od zagađenja mogu u potpunosti oporaviti do 2050. godine\nIako ih čovječanstvo decenijama tretira kao deponiju smeća, okeani pokazuju da su nevjerovatno otporni, tvrdi se u novom naučnom istraživanju.\nSOBE ZA DISANJE Ova zemlja je pronašla rješenje za BIJEG OD ZAGAĐENJA\nALARMANTNO Svaka sedma smrt u BiH uzrokovana ZAGAĐENIM VAZDUHOM\nSkoro svaka sedma smrt u Bosni i Hercegovini uzrokovana je zagađenim vazduhom, rekao je predsjednik Udruženja “Eko akcija” Anes Podić.\nNEVJEROVATNO Evo koliko GLEDANJA PORNOGRAFIJE NA INTERNETU zagađuje planetu\nZahvaljujući internetu možete da šaljete poruke, dijelite fotografije, slušate i preuzimate muziku i gledate serije, filmove i druge sadržaje koji se nalaze na sajtovima i sve to samo uz nekoliko klikova, ali vaše onlajn navike zapravo znatno utiču na životnu sredinu, htjeli vi to ili ne.\nŽIVINICE JUTROS NAJZAGAĐENIJE Vazduh u BiH vrlo nezdrav, građani se pozivaju na OPREZ\nPrema podacima sa mjernih stanica kvalitet vazduha u većini gradova centralne, sjeverne i sjeveroistočne Bosne i dalje je nezdrav.\n"IZBJEGAVAJTE PUTOVANJE U BiH" Rumunija upozorila građane na visok nivo zagađenja vazduha\nMinistarstvo spoljnih poslova Rumunije objavilo je upozorenje za sve građane koji namjeravaju putovati u BiH da je u ovoj državi visokog nivoa zagađenja, te da budu oprezni.\nPrema podacima mjernih stanica u Sarajevu, glavni grad BiH je danas najzagađeniji glavni grad na svijetu, gdje je kvalitet vazduha ocijenjen kao veoma nezdrav po zdravlje ljudi.\nOPASNOST U VAZDUHU Sarajevo i dalje među NAJZAGAĐENIJIM gradovima na svijetu\nPrema posljednjim podacima sa mjernih stanica, vazduh u Sarajevu je i danas veoma nezdrav što ga svrstava među najzagađenije gradove na svijetu.\nOd 8 gradova u Republici Srpskoj ovih zimskih dana ozbiljnih problema sa zagađenim vazduhom imaju gradske opštine Istočnog Sarajeva, a teže se diše i u Doboju, Prijedoru, Banjaluci i Bijeljini. Stručnjaci poručuju da ne treba dizati paniku, ali da treba predzeti mjere za zaštitu od zagađenja.\nVAZDUH I DALJE NEZDRAV Ilijaš i Tuzla trenutno najzagađeniji\nPrema podacima sa mjernih stanica u 14 i 15 sati, u Federaciji BiH je najlošiji kvalitet vazduha u Ilijašu i Tuzli, gdje je indeks kvaliteta vazduha iznosio 258 i 213 i vrlo je nezdrav, a zatim u Zenici, Sarajevu i Visokom, gdje je indeks kvaliteta vazduha iznosio 208, 206 i 203 i takođe je vrlo nezdrav.\n"BRIGA O DOBROBITI DJECE" Zakazan protest zbog velikog zagađenja vazduha\nVELIKO ZAGAĐENJE Vazduh u Sarajevu, Ilijašu i Visokom okarakterisan kao OPASAN\nVazduh u Sarajevu, Ilijašu i Visokom jutros je okarakterisan kao opasan, pa su moguće ozbiljne posljedice za stanovništvo, objavila je stranica “Zrak.ekoakcija”.\n“MAGLA SVUDA OKO NAS” Građani Tuzle guše se u smogu, slaba vidljivost u gradu\nVUČIĆ O ZAGAĐENJU “Postoji realan problem, ali postoji i GROTESKNA KAMPANJA”\nPredsjednik Srbije Aleksandar Vučić rekao je da postoji realan problem sa zagađenjem vazduha u Srbiji, ali je rekao i da postoji kampanja širenja panike, “koja je ponekad groteskna”.


U Prokuplju promovisana knjiga - Toplica i Dobrič - Blace Info Press\nU Prokuplju promovisana knjiga – Toplica i Dobrič\nAutor: Gorica Šegović · Objavljeno: 1. marta 2019. · Updated 1. marta 2019.\nU organizaciji Narodne biblioteke “Rade Drainac“, u Narodnom muzeju Toplice predstavljena je knjiga „Toplica i Dobrič“, istoričara Borisava Čelikovića. Reč je o, do sada, najpotpunijem zborniku tekstova o prošlosti i poreklu stanovništva Toplice i Kuršumlije.\n-Brojna i veoma dinamična migraciona kretanja i etnički procesi, koji su se do danas izvršili na području Toplice, formirali su ovo područje Srbije u specifičnu oblast, kako u etničkom i populacionom razvoju, tako i u pogledu mnogih i intenzivnih kulturnih ukrštanja, koja su se u uslovima etničkih procesa izvršila na ovom području. Kao rezultat svih ovih pojava, formiran je kvalitativno nov etnički i kulturni profil Topličana u toku najnovijeg perioda razvoja, koji u sebi nosi mnoge elemente tradicionalne kulturne baštine, rekao je, između ostalog, istoričar Čeliković.\nBorisav Čeliković je najpoznatiji po interesovanju i proučavanju porekla stanovništva Srbije. On je priređivač edicije „Koreni“, u izdanju Službenog glasnika, od njenog ustanovljenja.\nU izloženim analizama i zaključcima u knjizi, autor je pokušao da sagleda u kojoj su meri etnološki faktori bili značajni za proučavanje pojedinih faza u kulturnom razvoju Toplice.\n-Kakve će biti dalje perspektive u formiranju savremenih odlika života i običaja Topličana, može se pretpostavljati uglavnom na osnovu, u celini sagledanih pravaca etničkih kretanja i procesa i kulturnih preobražaja ovog kraja, dodao je autor.\nDirektor Narodne biblioteke „Rade Drainac“, Dragan Ognjanović, koji je takođe govorio o ovoj knjizi, istakao je da ona predstavlja kapitalno delo i da je to prva knjiga u kojoj su Toplica i Dobrič obrađeni po metodologiji Jovana Cvijića.\n-Ona će biti nezaobilazni priručnik za srednjoškolce, studente i sve istraživače, koji budu želeli da istražuju Toplicu i Dobrič, naglasio je Ognjanović.\nRazmatranja o etničkim procesima i tradicionalnoj kulturi Toplice, ne znače i završetak postavljenih problema proučavanja.\n-Tek posle, ovde izvršenih, osnovnih proučavanja, može se prići detaljnim etnografskim monografskim proučavanjima Toplice, koji će pokazati i potvrditi da je Toplica jedna od specifičnih oblasti centralnog dela Balkanskog poluostrva, sa obeležjima tradicionalne kulture metanastazičkih balkanskih područja, zaključio je istoričar Borisav Čeliković.\nSledeća vest Narodna biblioteka”Raka Drainac” Blace priredila promociju knjige Toplica i Dobrič-priređivača Borisava Čelikovića\nPredhodna vest Turnir mesnih zajednica u Blacu – večeras četvrtfinalni mečevi – raspored


[BSF] Manter: SAD i EU da zadrže fokus na Balkan, uz nove metode - European Western Balkans\nKameron Manter; Foto: Tanjug / Tanja Valić\nBEOGRAD – Američki i evropski kreatori politike moraju zadržati fokus na Balkan sa zadatkom obnove i jačanja podrške na putu ka i dalje zajedničkom cilju – integraciji balkanskih država u evropske strukture, pre svega EU, poručuje Kameron Manter, direktor Instituta Ist Vest i bivši ambasador SAD u Srbiji.\nAutorski tekst u celosti na engleskom jeziku možete pročitati ovde.\nOn napominje da, u tom cilju, diplomatskim naporima sada treba pridružiti i važnu ulogu nevladinih aktera.\n“Uprkos promenana u tonu spoljne politike, stremićemo ka istim ciljevima”, istakao je Manter u autorskom tekstu za portal European Western Balkans\nKako objašnjava, predsednik SAD Donald Tramp uneo je novi ton u američku spoljnu politiku, ali se posvećenost Amerike miru na Balkanu i viziji o evropskoj budućnost za zemlje tog regiona – nije promenila.\n“Ipak, iako ta politika ostaje neizmenjena, potrebno je više podrške i energije”, naglašava Manter, ukazujući da zato američki kreatori politike i njihovi evropski prijatelji moraju da se i dalje fokusiraju na Balkan.\nPri tom, naglašava, oni ne treba samo da ponavljaju slogane iz prošlih godina, već takođe moraju da uspostave partnerstva sa nevladinim akterima – od poslovnih zajednica Balkana, Evrope i Amerike do institucija kao što su univerziteti i istraživački instituti.\nManter podvlači da, kad je reč o podršci putu balkanskih država ka EU, stare metode možda nisu dovoljne s obzirom na velike promene kroz koje prolazi sama Unija zbog čega se, primećuje, mnogi na Balkanu pitaju da li je njihova evropska budućnost uopšte na agendi.\n“Vidimo da i Amerikanci i Evropljani imaju nove kontekste i izazove s kakvim se ja nisam suočavao kada sam bio američki ambasador u Beogradu pre 10 godina. Ali, to ne znači da bi Amerikanci i Evropljani – i pre svega, narod Zapadnog Balkana – trebalo da izgube iz vida ciljeve integracije, naprotiv”, ističe Manter, koji učestvuje na Beogradskom bezbednosnom forumu.\nBalkanski lideri, prema njegovim rečima, moraju pokazati inicijativu kako bi dokazali svojim glasačima da su ozbiljni kad je reč o reformama potrebnim za članstvo u evropskoj porodici.\nIstovremeno, ukazuje on, evropski lideri se moraju ponovo usredsrediti na teška pitanja kao što je državna uprava u Bosni, stabilnost u zemljama od Makedonije do Crne Gore i podrška razumnim i konstruktivnim rešenjima u odnosima Beograda i Prištine.\n“A Amerika mora da pruži iskrenu i koncentrisanu podršku takvim incijativima, solidarnost sa evropskim saveznicima, velikodušnost i razumevanje prema svojim balkanskim prijateljima”, ističe Manter.\nOn navodi da je u ovoj novi eri diplomatsko angažovanje nužno, ali nije dovoljno, zaključujući da je uloga nevladinih sila da podrže inicijative koje će integrisati Balkan radi poslovnih mogućnosti i odgovoriti na “istinske želje javnosti širom evroatlantskog prostora da narod Balkana vidi na mestu koje mu pripada – kao deo Evrope”.\nBeogradski bezbednosni forumEUKameron ManterSADZapadni Balkan


- NIS donirao savremenu medicinsku opremu Domu zdravlja u Zrenjaninu\nčetvrtak, 12.12.2019. u 15:44\nDom zdravlja „Dr Boško Vrebalov“ u Zrenjaninu dobio je savremenu medicinsku opremu čiju je nabavku podržala kompanija NIS u okviru programa „Zajednici zajedno”. Donacijom u vrednosti od 12,5 miliona dinara, Domu zdravlja omogućena je nabavka sanitetskog i ambulantnog, kao i dva patronažna vozila za potrebe prevoza pacijenata. Takođe, nabavljeni su moderna stomatološka stolica sa kompletnom opremom i laboratorijski frižider za skladištenje vakcina.\nBiljan Elezović, direktor Pogona Srednji Banat ovom prilikom istakao je da je društvena odgovornost NIS-a jedan od prioriteta u poslovanju kompanije. „Grad Zrenjanin je jedan od naših najvažnijih partnera i kada je reč o biznisu, ali i pri realizaciji projekata koje realizujemo u korist naših sugrađana. Sredstva u iznosu od 12,5 miliona dinara ove godine usmerili smo u Dom zdravlja u Zrenjaninu za nabavku neophodne medicinske opreme i vozila za prevoz pacijenata. Na ovaj način NIS želi da doprinese da deca, kao budućnost naše zemlje, imaju najkvalitetnije uslove za lečenje“, naveo je Elezović.\nGordana Đurić, direktorka Doma zdravlja Dr Boško Vrebalov” je istakla značaj donacije za ovu zdravstvenu ustanovu.\nDonacija Domu zdravlja „Dr Boško Vrebalov” deo je ovogodišnje podrške kompanije NIS za 20 zdravstvenih ustanova širom Srbije kroz program „Zajednici zajedno“. Kompanija je u okviru ovogodišnjeg ciklusa ovog programa društvene odgovornosti opredelila 116,5 miliona dinara za nabavku savremene medicinske opreme zdravstvenim ustanovama u kojima se leče najmlađi u 13 gradova i opština – Beogradu, Novom Sadu, Nišu, Čačku, Pančevu, Požarevcu, Zrenjaninu, Kikindi, Novom Bečeju, Srbobranu, Žitištu, Kanjiži i Plandištu. Ovim ulaganjima, NIS će doprineti rekonstrukciji i adaptaciji dečjih dispanzera, nabavci savremene medicinske opreme i aparata, kao i sanitetskih vozila za čitav niz zdravstvenih ustanova.


Još jedna video igra dobija TV seriju - My Friend Pedro - PLAY!\nNajava u kojima se publika obaveštava da će određena video igra dobiti animiranu ili igranu seriju uopšte ne manjka u ovim nedeljama, i konstantno pristižu nove.\nNedavno je objavljeno da kreatori serije Westworld rade na Fallout TV adaptaciji u saradnji sa Amazon Studios, a ubrzo nakon toga stigla je i vest da igra My Friend Pedro dobija TV adaptaciju.\nMy Friend Pedro nije preterano popularna igra, ali je poprilično zabavna sa nasilnim sidescrolling elementima, koju mnogi opisuju kao balet-pucačinu. Igra je dosta neuobičajena sama po sebi, i zanimljivo je videti da dobija TV seriju, i to od strane pisca iza John Wick filmova, Dereka Kolstada.\nU produkcijskom timu se nalazi Dejvid Lejč, režiser Deadpool 2 i John Wick filmova i producent Keli MekKormik. Kompanije zadužene za My Friend Pedro TV adaptaciju su 87North i DJ2 Entertainment.\nOva ista produkcijska kuća objavila je da radi na seriji po uzoru na igru Disco Elysium, ali kao što je slučaj sa tom serijom, ni za My Friend Pedro nije poznato koju će aspekat priče biti pokriven, i da li će se radnja odnositi direktno na dešavanja u igri.\nRelated Items:DJ2 Entertainment, My Friend Pedro, serija, tv, TV series, tv serija\nHalo TV serija dobila novu-staru Kortanu


Politika: Nastavak razgovora vlasti i opozicije u novom formatu - Boom93\nNova serija razgovora vlasti i opozicije o izbornim uslovima mogla bi da se odvija u "Žan Mone" formatu, koji podrazumeva i da nema medijske komunikacije dok se ne dođe do konkretnih rezultata, nezvanično saznaje list "Politika".\n„Politika“ je prenela da se dijalog vlasti i opozicije o izbornim uslovima seli sa Fakulteta političkih nauka (FPN) u Beogradu u Skupštinu Srbije i da će ta serija razgovora okupiti veći broj učesnika nego okrugli stolovi na FPN-u.\nDodaje se da bi rezultati dosadašnjih razgovora mogla naći u parlamentu 9. i 10. oktobra, datuma koje je predložila predsednica Skupštine Srbije Maja Gojković Dejvidu Mekalisteru iz Evropskog parlamenta, na čiju incijativu se međustranački dijalog nastavlja u Skupštine Srbije.\n„Politika“ je prenela da je Gojković navela da će dijalog odvijati u više faza, pa i nastaviti posle izbora sledeće godine.\nLazović: To što danas nema uslova za fer izbore, znači da sutra imaš malu platu


Poređenje radijatorskog i električnog podnog grejanja – Sobel resenja\nHome › Grejanje › Poređenje radijatorskog i električnog podnog grejanja\nPosted on 09/12/2012 by admin\tPosted in Grejanje\t— No Comments ↓\nAko bi uporedili radijatorsko i električno podno grejanje po ekonomičnosti, komforu, investicionim troškovima i troškovima održavanja, naš izbor bi u svakom slučaju bio na strani električnog podnog grejanja. Kada je reč o ekonomičnosti, odnosno uštedi energije pravilnim odabirom načina grejanja, električno podno grejanje grejnim kablovima pruža uštedu do 30% u odnosu na radijatorsko grejanje u prostorijama standardne visine 2.5…2.8m a u izrazito visokim prostorijama (sportske i proizvodne hale, crkve, dvorane za razne manifestacije…), ušteda može biti preko 50%. Da ovo nije „perpetum mobile“ dokazuju tekst koji sledi i priloženi crteži.\nRaspodela toplote u prostoru po visinskim zonama kod radijatorskog grejanja\nKod radijatorskog grejanja toplota se oslobađa sa površine radijatora koji je obično zagrejan na oko 60°C tako što vruć vazduh koji je mnogo lakši od okolnog nezagrejanog vazduha stuji naviše do plafona, tu se sakuplja i predaje deo svoje toplote plafonskoj ploči i višim delovima okolnih zidova. Ovaj delimično ohlađeni vazduh silazi u niže slojeve do visine na kojoj je vazduh iste temperature. Ovakva cirkulacija toplog vazduha omogućava dobro zagrevanje viših i srednjih delova prostorije a niži delovi ostaju slabo zagrejani ili hladni i pored dovoljne količine emitovane toplote. Zato često imamo osećaj „hladnih nogu“, a kad nam deca sede na podu brinemo da se ne prehlade. Kada u kupatilu stojimo bosi na pločicama, ma koliko kupatilo bilo zagrejano, uvek će nam biti hladno na nogama. Da bi ublažili ovaj problem, često povećavamo temperaturu do nivoa koji nije ni zdrav, ni prijatan, uz nepotrebno veliki utrošak energije. Kada je reč o gubitcima toplotne energije prolaskom kroz zidove, prozore, plafon… Oni su u direktnoj srazmeri sa razlikom između spoljašnje i unutrašnje temperature gde se za jedan ° C razlike, potrošnja energije menja za 6%.\nRaspodela toplote u prostoru po visinskim zonama kod električnog podnog grejanja\nElektrično podno grejanje grejnim kablovima je niskotemperaturno grejanje gde je iskorišćen princip upotrebe grejnog tela velike površine i niske temperature. Takođe je bitno i to što je pod kao grejno telo u najnižoj koti prostorije pa je raspodela toplote u prostoriji po visinskim zonama najoptimalnija. Najviše toplote se zadržava u onim visinskim zonama koje zahvata visina ljudskog tela. Uz vrlo preciznu regulaciju temperature poda senzorskim termostatima, moguće je održavati temperatu u preporučenim vrednostima, što znači, imati prijatan i zdrav ambijent uz minimalni urošak energije. Kod grejanja velikih površina, instaliranje grejnih kablova može se izvesti sa više nezavisnih sekcija koje se kasnije tokom korišćenja mogu selektivno uključivati samo tamo gde je potrebno. Investicioni troškovi u odnosu na radijatorsko grejanje su niži, a troškova održavanja praktično nema.\n‹ Mennekes industrijske utičnice i utikači\nGrejne mreže ›


Kim Jo Džong - Blic Online\nSeverna Koreja je danas nazvala južnokorejskog predsednika Mun Džae-ina "papagajem kojeg je podigla Amerika", nastavivši oštru retoriku protiv rivala, usled obnovljenih tenzija na Korejskom poluostrvu.\n"AKO ŽELE MIRNO DA SPAVAJU..." Iza kulisa pretnje Kimove sestre: Zašto je Severna Koreja iznenada prestala da ignoriše Ameriku\nSevernokorejski lider Kim Džong Un izabran je za generalnog sekretara vladajuće Radničke partije na kongresu koji se održava u Pjongjangu, izvestili su državni mediji u ponedeljak, međutim njegova mlađa sestra Kim Jo Džong nije se našla na novoj listi članova Politbiroa.\nSUROVA VLADAREVA SESTRA Ona je spremna da postane PRVA ŽENA DIKTATOR u savremenoj istoriji\nZvezda Kim Jo Džong, mlađa sestra severnokorejskog lidera Kim Džong Una, toliko se brzo i visoko uzdigla na horizontu državne vlasti tokom 2020. da bi mogla da zameni brata, ako ne i da mu bude konkurencija u eventualnoj borbi za vlast.\n"NEĆEMO ZABORAVITI NJENE REČI" Kimova sestra OSULA PALJBU po ministarki iz Južne Koreje\nLjubavnica diktatora gurnula moćnu sestru u ZAPEĆAK: Pretila je da preuzme slavu i tron od brata, a onda se vratila "KIMOVA PEVAČICA"\nPop-zvezda i bivša devojka Kim Džong Una sve češće se pojavljuje u društvu severnokorejskog vođe, pa su se pojavile glasine da je preotela dužnosti od njegove sestre Kim Jo Džong.\nKim obišao poplavljena područja: Sa njim je bila i rođena sestra, koja se pojavila u javnosti PRVI PUT posle dva meseca\nSevernokorejski lider Kim Džong Un obišao je danas selo poplavljeno prilikom nedavnog tajfuna koji je pogodio Severnu Koreju, a sa njim u pratnji bila je i njegova rođena sestra Kim Jo Džong, koja se u javnosti pojavila prvi put za dva meseca.\nJužnokorejski diplomata Čang Song Min tvrdi da je lider Severne Koreje Kim Džong Un u komi, a da je njegova sestra preuzela kontrolu nad Severnom Korejom.\nObaveštajna agencija Južne Koreje veruje da Kim Jo Džong, sestra severnokorejskog lidera Kim Džong una, de fakto vrši funkciju drugokomandujuće u zemlji, ali da nije neminovno označena kao njegov naslednik, saopštio je danas južnokorejski opozicioni poslanik Ha Tae-keung.\nPo naređenju Kim Jo Džong (32), sestre severnokorejskog lidera Kim Džong Una, u utorak je dignuta u vazduh kancelarija za vezu sa Južnom Korejom. Ovo je prvi put da je tridestšestogodišnja Jo Džong izašla iz bratovljeve senke, a njena akcija je srušila poslednju nadu u pomirenje.\n"ONI SU LJUDSKO SMEĆE" Kimova sestra POKAZALA ZUBE, a ponašanje Severne Koreje SLUTI NA ZLO\nNakon što su se poslednjih godina zbližavale i govorilo se o pomirenju, dve Koreje su ponovo "u ratu", a u svemu glavnu ulogu ima sestra Kim Džong Una.


POČETKOM NAREDNE GODINE REGISTAR DRŽAVNIH ORGANA I DRUGIH SUBJEKATA KOJI SE FINANSIRAJU IZ DRŽAVNOG BUDŽETA\nRegistar državnih organa i drugih subjekata koji se finansiraju iz državnog budžeta, na kojem rade ministarstva pravde i finansija, privodi se kraju i trebalo bi da bude predstavljen javnosti početkom godine, odnosno najverovatnije u januaru, saznaje "Danas" u Vladi Srbije.\nPodaci sa republičkog nivoa su prikupljeni i obrađeni, a preostalo je još da se sistematizuju informacije iz Vojvodine i lokalnih samouprava. Spisak državnih organa moraće, takođe, da prođe i na sednici Vlade Srbije.\nSpisak, odnosno registar državnih organa predviđen je Akcionim planom za sprovođenje strategije reforme javne uprave, imajući u vidu da u Srbiji godinama nisu postojali podaci o broju i o radu državnih organa, kao ni njihova kategorizacija.\nZato je zaključkom Vlade od 25. oktobra ove godine godine naloženo da se utvrdi „broj i vrsta organa i drugih subjekata koji se u celini ili delom finansiraju iz budžeta Republike Srbije, odnosno autonomne pokrajine i jedinice lokalne samouprave“, kao i da se sačini spisak tih subjekata.


Teror nad zaposlenima u Societe Generale banci: u Francuskoj imaju afere, u Srbiji nasilje\nPovišica u zamenu za ćutanje\nJednu saradnicu je gospođa Stevanović godinama maltretirala na najrazličitije načine u nadi da će ona, budući da nije mogla da bude otpuštena jer ima stalni ugovor o radu, samoinicijativno napustiti banku. Mobingovana žena je, takođe, za razliku od Stevanovićke bila izuzetno dobro obučena za posao internog revizora. Šefica je išla dotle da je čak i seksualno uznemiravala svoju službenicu!? Svi u banci su ovo znali, ali su ćutali. Tusen je jednoj službenici koja je uplakana došla da mu se žali na maltretiranje koje doživljava od Stevanovićke ponudio povišicu u zamenu za ćutanje.\nU međuvremenu je Stevanovićka, istina, sklonjena sa mesta šefice službe interne revizije, ali tako što je dobila - unapređenje! Zbog čega je ova žena godinama uživala zaštitu vrha banke? Zbog toga što je umela da ćuti o marifetlucima direktora, ali i celokupne kompanije, kao i da na ćutanje primora svoje zaposlene.\nNa jednom sastanku kod direktora Tusena zaposleni su izneli probleme koje imaju sa Stevanovićkom i dobili odgovor da je ona - nesmenjiva. Tusen je to obrazložio činjenicom da upravo predstoji njegovo unapređenje i odlazak na neku višu funkciju izvan Srbije i da bi mrlju na njegovoj karijeri predstavljalo kada bi rukovodstvo u Parizu saznalo da on na jednom tako značajnom radnom mestu pune tri godine drži psihijatrijski slučaj.\nVeliki broj funkcionera SGB-a ima privatne firme registrovane na najbliže članove porodice. Tim preduzećima banka odobrava kredite iako zna da nisu u stanju da iste vrate, a zatim se novac prebacuje u inostranstvo, na privatne račune zaposlenih, ali i u filijale SGB-a. Na taj način se pare sasvim legalno izvlače iz srpske podružnice Societe Generale Banke. I ovo je, kao i mnogo šta drugo, moralo da bude poznato internim revizorima, ali ih je terorom na ćutanje primoravala Jovana Stevanović, uz podršku direktora i generalnog sekretara banke.


- Naravno, niskobudžetne kompanije obično nemaju biznis klasu, nego samo ekonomsku. U avionu se služe pića, ali ne i kompletni obroci. Sumnjam da je u Jatu i do sada bilo kompletnih obroka…- dodaje Grosbongart.\nU Berlinu se drastično povećala popunjenost aviona, čak do 80 odsto, naglasio je Grosbongart i ocenio da je to nešto što Er Srbija treba da juri.\n- I do te brojke se dolazi nižim cenama – kada su karte jeftinije, ljudi će ih češće kupovati, ako je produkt i dalje dobar. Na evropskim letovima je neophodno 75-80 odsto popunjenosti aviona kako bi aviokompanija poslovala u plusu - ističe Grosbongart.\nEr Berlin je druga po veličini aviokompanija u Nemačkoj (iza Lufthanze) i sedma u Evropi. Krajem 2011. godine Etihad je kupio 29 odsto Er Berlina, čime je postao najveći pojedinačni vlasnik.\nTada je na čelo firme doveden novi čovek, Austrijanac Volfgang Prok-Šauer, koji je najavio žestoko stezanje kaiša kako bi Er Berlin spasao imidža večitog gubitaša.\nSve to neodoljivo podseća na nedavno preuzimanje manjinskog dela Jat ervejza od strane Etihada, dovođenje novog rukovodstva i najavu štednje kao osnove buduće profitabilnosti.\nKao magični period u Srbiji su navedena 24 meseca – za toliko će, veruje se, Er Srbija početi da radi u plusu. Slično važi za Er Berlin: sveže objavljene brojke govore da je u drugom kvartalu ove godine gubitak iznosio mamutskih 38\nIpak, Prok-Šauer uverava da sve ide po planu i da će do kraja godine (dakle otprilike 24 meseca od dolaska Etihada) štednja konačno dati rezultate.\n- Prva šansa koja se otvara prelaskom sa Jata na Er Srbiju je da se broj radnika konačno prilagodi veličini flote - ocenio je Grosbongart.\nDrugo, smatra on, Er Srbija mora da odabere destinacije koje su profitabilne i na kojima ne mora da se utrkuje sa jačim aviokompanijama... Slična taktika je učinjena u slučaju Er Berlina, a taktika je neverovatno uspešna, zaključio je Grosbongart.


Trinaesta „Evropska noć istraživača“, po deveti put održava se u Novom Sadu i to večeras. Godina 2018. je posvećena kulturnom nasleđu, pa će se tom temom voditi više od 250 gradova širom Evrope, ali i 26 gradova u Srbiji. Tako ćete moći da sretnete novosadske naučnike, da se upoznate sa onim šta oni rade tokom cele godine, a možete da ih pitate sve ono što vas interesuje. „Noć istražovača“ biće održana na dve lokacije: u tržnom centru „Big“ od 15 do 22 časa gde će se posetiocima kroz zanimljive eksperimente i interaktivne radionice predstaviti devet interdisciplinarnih grupa novosadskih istraživača i u Kulturnom centru „Lab“ od 19 časova pa sve do 1 čas iza ponoći gde će se na programu naći predavanje na temu hrane, degustacija „Novih ukusa naše prošlosti“, naučni kviz i svirka benda „Justin Case“. Noć evropskih istraživača se održava svake godine širom Evrope u preko 250 gradova. Osim Novog Sada, ovom projektu pridružuje se još 25 gradova Srbije.


Otvaranje Bijenala mladih umetnika u Beogradu 29. jula - Kultura - Dnevni list Danas\nPočetna » Kultura » Otvaranje Bijenala mladih umetnika u Beogradu 29. jula\nBijenale mladih, međunarodna izložba savremene umetnosti na kojoj će se predstaviti više od 120 mladih umetnika, uzrasta do 35 godina, biće otvorena 29. jula u Umetničkom paviljonu „Cvijeta Zuzorić“ u Beogradu, objavilo je danas Udruženje likovnih umetnika Serbije (ULUS).\nUmetnici će, pored paviljona „Cvijeta Zuzorić“, svoje radove predstaviti i u Galeriji ULUS-a, Domu kulture Studentski grad, Rimskom bunaru, Vojnom bunkeru, Velikom barutnom magacinu (Barutana), Amamu (Planetarijum), Sahat kuli, Kuli Nebojša, KC Footnote, KC Magacin i nizu javnih prostora u Beogradu.\nBijenale organizuje Organizacioni tim Bijenala mladih u saradnji sa Umetničkim savetom ULUS-a, a novost projekta je produkcija 40 novih radova mladih umetnika.\nUkazano je da je organizacioni tim sastavljen od mladih do 35 godina koji deluju na polju kulture, a Bijenale je zamišljeno kao platforma za saradnju i razmenu novih i afirmisanih aktera u polju umetnosti, otvorena za nove učesnike i partnerstva, predviđajući mogućnost kontinuiranog ili povremenog angažovanja.\nU okviru manifestacije biće organizovane i kustoske radionice i edukativni programi u saradnji sa članovima ULUS-a i drugim kulturno-umetničkim akterima lokalne savremene scene.\nBijenale mladihcvijeta zuzoricdom kulture studentski gradumetnostBeograd\nFrancisko Trinkao blizu Sportinga\nVečeras sastanak koalicija „Moramo“ i Ujedinjeni za pobedu Srbije“ i njihovih predsedničkih kandidata\nKultura • 23.08.2020. 09:11\nULUS završava projekat Bijenale mladih – Javne pripreme\nNa upravo završenom 4. "Viminacijum festu", nagradu "Zlatna fibula" za najbolje glumačko ostvarenje festivala dobila je Kristina Janjić Stojanović, glumica Pozorišta "Bora Stanković" iz Vranja.\nKultura • danas 11:47\nZavršni događaj „Ja sam Malala – Obrazovanje je moć“\nU Dečjem kulturnom centru u Nišu, minulog vikenda održan...\nOmaž Vasku Popi\nNa lokalitet na Kosančićevom vencu, mestu srušene Narodne biblioteke...\nZrenjaninska muška vokalna grupa Panonika apsolutni pobednik HorFesta\nZrenjaninska muška vokalna grupa „Panonika“ na koncertu finalista 5....


Lučić: Uz Grobare do pobede protiv Zvezde! – Nadlanu.com\nLučić: Uz Grobare do pobede protiv Zvezde!\nObjavljeno 5. juna 2013. / 10:10:34\nKapiten Partizana Vladimir Lučić veruje da će i finalna serija plej-ofa doneti neizvesne duele ”večitih rivala”, ali se nada da će uz pomoć navijača crno-beli stići do prvog trijumfa u finalu.\n“Želimo da prednost domaćeg terena iskoristimo bolje nego u prethodna dva duela u kojima smo poraženi. Očekujem punu pomoć navijača i nadam se da ćemo uspešno startovati finalnu seriju“ rekao je Lučić..\nNa pitanje da li postoji favorit u finalu, kapiten crno-belih je odgovorio:\n“Prethodni mečevi su pokazali da je praktično svaka utakmica posebna i drugačija. Ekipe su gubile utakmice i na domaćem terenu, što sigurno pokazuje da nema favorita u derbiju, u prošlosti i sada, bez obzira na trenutnu formu i poziciju.”\nFinale Superlige počinje danas u 19 sati, a Partizan ima prednost domaćeg terena. Serija se igra na tri dobijene utakmice, a u dosadašnjem delu sezone Zvezda je osvojila Kup Srbije, a Partizan Jadransku ligu.\nkk crvena zvezdakk partizankošarkasuper liga srbijevladimir lučić


Konkursi za zaštitu životne sredine - Užicka Republika Press\nGrad Užice raspisaće 9. juna dva konkursa iz oblasti unapređenja zaštite životne sredine. Reč je o konkursima za finansiranje projekata udruženja građana za šta je opredeljeno 200 hiljada dinara. Drugi konkurs je već tradicionalna akcija za izbor najlepšeg gradskog i seoskog dvorišta i terase na teritoriji grada.\nUdruženja građana koja po svom statutu deluju u oblasti zaštite životne sredine a registrovana su za ove aktivnosti na teritoriji grada Užica mogu konkurisati za projekte u periodu od 9. do 24. juna, a prijave koje naknadno stignu neće biti razmatrane. Nakon toga, komisija na čelu sa gradonačelnikom, doneće odluku o izboru projekata. “Zbog ulaganja više sredstava za energetsku efikasnost, ove godine su umanjena sredstva za projekte udruženja. U budžetskom fondu predviđeno je ukupno 200 000 dinara za projekte koji budu izabrani za finansiranje, a obaveza udruženja koja dobiju sredstva je da projekat završe do 31. oktobra tekuće godine”, istakla je Dunja Đenić, članica Gradskog veća zadužena za ovu oblast. Prateća dokumentacija konkursa biće dostupna na sajtu grada Užica http://www.graduzice.org/Grad_Uzice-1-1 i u kancelariji broj 6 u Gradskoj kući.\nDunja Đenić, gradska većnica za ekologiju Foto–URP\nKonkurs za izbor najlepšeg gradskog i seoskog dvorišta i izbor najlepše terase na području grada Užica traje od 9. do kraja juna meseca. Prijave na konkurs mogu se dostaviti odeljenju za zaštitu životne sredine, predati preko pisarnice ili mail-om ekologija@uzice. rs. U prijavi je neophodno navesti ime i prezime aplikanta sa adresom i dve fotografije cvetne oaze. Nakon toga komisija će izaći na teren i izabrati najlepše. Sredstva za pobednike u ove tri kategorije iznose ukupno 50 hiljada dinara, naglasila je Dunja Đenić.\nIzbor najlepšeg gradskog i seoskog dvorišta i terase Foto–URP\nOna je podsetila da je u cilju uštede energenata tokom zimskih meseci grad Užice u 2016. godini za podsticaje energetske efikasnosti izdvojio ukupno osam miliona dinara od ekološke takse, što je duplo više u odnosu na prošlu godinu. Na konkurs koji je trajao do 18. aprila prijavilo se oko 170 potencijalnih korisnika a komisija ovih dana završava obilazak svih domaćinstava. U odnosu na prošlu godinu kada je grad na 28 individualnih stambenih jedinica sufinansirao zamenu stolarije ili izolaciju objekata, ove godine su konkurisali i sugrađani koji postojeće kotlove žele da zamene onima na gas i pelet. “Sa njima će biti potpisani ugovori da u narednoj grejnoj sezoni koriste isključivo ekološka goriva, pre svega drvo, a zatim pelet i gas”, naglašava većnica.\nOvome treba dodati da su u cilju smanjenja zagađenja vazduha grad Užice i Užice gas produžili do kraja tekuće godine akciju tokom koje je cena priključka na gas 490 evra bez PDV-a, a omogućeno je plaćanje na 36 rata. Podsećamo da se prošle godine prijavilo 135 domaćinstava, a 126 ih je od zimus u sistemu grejanja na gas. Cena gasa za domaćinstva u Užicu na poslednjem, majskom računu je 34,53 dinara po metru kubnom bez PDV-a.\nInače, Užice- gas ima 494 korisnika od kojih 438 domaćinstava, a ostalo su pravna lica. Najveći potrošači su Gradska toplana koja povlači oko 80% distribucije gasa, zatim „Prvi Partizan“, pekara „Sreten Gudurić“, nakon kojih slede škole i vrtići. Za sada jedino bolnica koja spada u kategoriju velikih potrošača, nije korisnik gasa.\nDanas je počela i do subote, 13.aprila traje prolećna akcija tokom koje građani Užica mogu izneti kabasti i zeleni otpad i odložiti ih pored kontejnera i u koševe zapremine pet tona ko...\nTreću godinu zaredom JKP “Vodovod” iz Užica u saradnji sa Regionalnim centrom za usavršavanje zaposlenih u obrazovanju, a povodom obeležavanja Svetskog dana vode koji se obeležava...\nUčenici šestog razreda iz šest užičkih osnovnih škola, oprobali su se u igri znanja i razvijanja svesti na temu energetske efikasnosti. „Igra za energiju“ nastala je kroz projekat ...


Ukrajinsko ministarstvo kulture: Ikona je vlasništvo naše države; Kusovac: Ikona vredi 150 evra – Srce Srbije\nUkrajinsko ministarstvo kulture: Ikona je vlasništvo naše države; Kusovac: Ikona vredi 150 evra\nUkrajinsko Ministarstvo kulture i informativne politike saopštilo je danas da je ikona koju je ruskom ministru spoljnih poslova Sergeju Lavrovu poklonio predsedavajući Predsedništva BiH Milorad Dodik, vlasništvo Ukrajine, prenosi agencija Beta.\n“Činjenica da je na ikoni pečat regionalne komisije ukazuje da je ova ikona vlasništvo države Ukrajine”, rekla je zamenica ministra kulture i informativne politike Ukrajine Svitlana Fomenko, prenosi sarajevski portal Klix.\n“Ministarstvo takodje priprema niz pisama agencijama za provodjenje zakona (SBU državna sigurnost Ukrajine, Nacionalna policija, SZRU Vanjska obaveštajna služba Ukrajine) u kojima zahteva da preduzmu mere iz njihove nadležnosti. Potrebno je uspostaviti lanac kretanja i vreme kretanja ove ikone iz Ukrajine na teritoriju BiH”, rekla je Fomenko.\nNikola Kusovac: Ikona nije nacionalno blago\nIstoričar umetnosti Nikola Kusovac izjavio je pak za agenciju Srna da je ikona koju je srpski član i predsedavajući Predsedništva BiH Milorad Dodik poklonio ministru spoljnih poslova Rusije Sergeju Lavrovu ruska serijska ikona, kakvih ima „kao šaše“, a ne nacionalno blago.


CG: Poziv Abazoviću da podrži manjinsku vladu | Starmo\nNaslovnica Politika CG: Poziv Abazoviću da podrži manjinsku vladu\nCG: Poziv Abazoviću da podrži manjinsku vladu\nDritan Abazović, foto: RSE\nPodgorica — Prosrpska partija u Crnoj Gori Demokratski front (DF) je pozvao Ujedinjenu reformsku akciju (URA) Dritana Abazovića da odustane od, kako su naveli, megalomanskih zahtjeva u procesu formiranja nove Vlade ili da podrže manjinsku vladu DF, Demokrata i ostalih manjih konstituenata iz pobjedničkih koalicija na izborima 30. augusta.\n“Ukoliko lider Građanskog pokreta URA Dritan Abazović ne može da kontroliše jastrebove u svojim redovima, onda mu kao nesumnjivom borcu protiv režima ostaje samo jedna opcija – da podrži manjinsku vladu ostalih 37 poslanika opozicije”, saopštio je u petak Slaven Radunović, predsjednik kluba poslanika DF, prenio je Radio Slobodna Evropa.\nNa parlamentarnim izborima 30. augusta je tročlana koalicija osvojila tijesnu većinu sa 41 mandatom od ukupno 81 poslaničkih mjesta. “Za budućnost Crne Gore” na čelu sa DF je osvojila 27, “Mir je naša nacija” Demokrata Alekse Bečića 10, a koalicija “Crno na bijelo” koju predvodi URA Dritana Abazovića ima četiri mandata. Nova parlamentarna većina je izabrala Aleksu Bečića za predsjednika Skupštine, a Zdravka Krivokapića – nosioca liste koalicije na čelu sa DF – predložila za mandatara.\n“S obzirom da stranke okupljene u koalicijama ‘Mir je naša nacija’ i ‘Za budućnost Crne Gore’ nikoga ne ucjenjuju, ne kadriraju u tuđem dvorištu, ali ne dozvoljavaju da ni drugi to rade u njihovom, ostaje da se onaj koji ima četiri poslanika, a prohtjeve kao da ih ima 34, skloni u stranu i pruži priliku ostalima, spremnijima da u najkraćem roku počiste Veljovićeve (Veselin Veljović, direktor Uprave policije) ‘za keš spremne’ patriote i korumpirane kadrove u Tužilaštvu i Sudstvu, koji drže Crnu Goru kao taoca Mila Đukanovića”, navodi Radunović.\nČelnik DF-a dodaje i da je potpisani Sporazum sve strane obavezao da nova vlada i parlamentarna većina neće problematizovati pitanja koja se tiču međunarodnog kursa i obaveza Crne Gore, kao ni otvorena identitetska pitanja.\n“Nažalost, i pored potpisanog sporazuma, djelovi pobjedničkog tima žele da promijene izbornu volju građana i ucjenama eliminišu iz vlasti glavnog kontributora pobjede, srpski narod i njegove predstavnike” rekao je Radunović izražavajući nadu da će URA odustati od, kako smatra, megalomanskih zahtjeva.\nNakon što je 23. septembra za mandatara predložen lider koalicije ‘Za budućnost Crne Gore’ Zdravko Krivokapić, traju pregovori o novoj Vladi, za koju je predsjednik građanskog pokreta URA Dritan Abazović u više navrata kazao da treba biti ekspertska.\nGlavni odbor URA-e je 19. septembra saopštio da za kadrovska rješenja postoji samo jedno načelo, a to je da ljudi koji svojom pojavom i djelovanjem dijele Crnu Goru i izazivaju negativnu emociju kod izvjesnog broja građana ne mogu dobiti resore u novoj vladi.\nU DF-u, koji je najjači činilac koalicije ‘Za budućnost Crne Gore’, smatraju da se Vladini resori moraju podijeliti shodno broju osvojenih mandata koalicija nove parlamentarne većine.


Komad “Teško je reći zbogom” 5. februara u Madlenianumu\nTanjug 3. februara 2021. 12:35\nBEOGRAD – Predstava “Teško je reći zbogom” nezavisne produkcije “Teatar Vihor” iz Beograda, koja je trebalo da se odigra u oktobru povodom Gavran festa – festivala hrvatskog dramskog pisca Mira Gavrana, biće održana u petak, 5. februara, na sceni pozorišta Madlenianum u Zemunu.\nOvaj pozorišni festival, prvi takve vrste u Srbiji, a 11. u svetu, predstavlja dramska dela najprevođenijeg i najizvođenijeg hrvatskog dramskog autora.\nInicijator i direktor “Gavran festa” u Beogradu je vlasnica i osnivač Madlenianuma gospođa Madlena Zepter, dok je selektor festivalskog programa direktorka Drame Opere i teatra Madlenianum Ana Radivojević Zdravković.\nMelodrama “Teško je reći zbogom” prema tekstu Gavrana, u režiji Marije Barne Lipkovski, igra se godinama svuda po Srbiji i regionu, kao putujući projekat, a tri glavne i jedine uloge tumače – Dragana Dabović, Ivan Mihailović i Nevena Vukes.\nScenografiju potpisuje Marija Simović, a muziku je komponovao popularni etno balkan soul umetnik Marko Louis.\nOpera i teatar Madlenianum obaveštava publiku i da su zbog određenog zdravstvenog rizika, prinuđeni da otkažu predstavu – operetu “Vesela udovica” koja je trebalo da se održi u nedelju, 7. februara.\nBrojnost umetnika na sceni i u orkestarskoj rupi predstavljaju određeni rizik igranja, kako navode iz tog pozorišta.\nKarte se mogu vratiti od srede do ponedeljka 22. februara, a svima koji su karte kupili on-line, novac će biti vraćen automatski preko njihove banke.


Nezadovoljni radnici "Vodovoda i kanalizacije" obustavili rad\n08. 10. 2020 11:19\nTrideset pet radnika preduzeća "Vodovod i kanalizacija" (ViK) u Sarajevu, koji godinama rade bez ugovora o radu na neodređeno, jutros su obustavili rad zahtijevajući da bude riješen njihov radni status.\n03. 02. 2020 08:00\nZa izgradnju kanalizacione mreže na području grada ove godine je namijenjeno 650.000 KM, navodi se u Programu uređenja građevinskog zemljišta Odjeljenja za komunalne poslove.\n16. 01. 2020 15:33\nNijedna firma se nije prijavila na tender za izgradnju kanalizaciije\n10. 06. 2019 11:04\nPRIJEDOR - Grad Prijedor dva puta je raspisivao tender za izgradnju tercijarne kanalizacione mreže i kućnih priključaka u naselju Tukovi, ali se za posao vrijedan 1.025.000 KM niko nije prijavio, navodi se u izvještaju o radu gradonačelnika i Gradske uprave za 2018. godinu.\n27. 05. 2019 09:00\nSTANARI - Da li je najmlađoj opštini u RS važnija industrijska zona od projekta izgradnje vodovoda i kanalizacije ili je ipak gradnja administrativnog centra najvažnija od svih infrastrukturnih projekata, odgovori na ta pitanja se razilaze ne samo između vlasti i opozicije, nego i među građanima opštine Stanari.\n23. 05. 2019 07:11\n21. 05. 2019 14:06\nBIJELJINA - Gradonačelnik Bijeljine Mićo Mićić objavio je danas završetak desetogodišnjeg projekta izgradnje kanalizacije u gradu u koji je iz raznih izvora uloženo 41 milion evra.\nPola naselja Debeljaci nema ni septičke jame ni kanalizaciju\n04. 10. 2018 07:45


Nema više "prava konstitutivnih naroda": Evropski parlament usvojio rezoluciju o Bosni i Hercegovini\nEvroparlamentarci su također pozvali na provedbu presuda Europskog suda za ljudska prava i Ustavnog suda BiH “bez odgode”.\nEvropski parlament usvojio je u četvrtak rezoluciju o Bosni i Hercegovini u kojoj se ne spominju prava konstitutivnih naroda, dok su odbijeni amandmani pučana, za koje su glasali hrvatski zastupnici neovisno o stranačkom klubu, kojima bi se u tekst rezolucije ubacila prava konstitutivnih naroda.\nEvropski sud za ljudska prava kroz pet je odvojenih presuda utvrdio kako BiH diskriminira svoje građane ograničavajući njihovo pravo sudjelovanja na izborima etničkom pripadnošću ili mjestom prebivališta dok je Ustavni sud BiH u slučaju “Ljubić” potvrdio ulogu parlamentarnih domova naroda kao tijela u kojima moraju biti legitimni predstavnici svakog konstitutivnog naroda.\nU Rangelovom se izvještaju navodi da se BiH i dalje suočava s “brojnim izazovima povezanima s vladavinom prava, demokratskim institucijama, ljudskim pravima i temeljnim slobodama”.\nRezolucijom se osuđuje i “protivustavna, secesionistička, nacionalistička i provokativna retorika”, kao i veličanje ratnih zločina. Također se osuđuju izjave i prijedlozi kojima se “nastoji narušiti državnost i ustavne vrijednosti BiH”.\nEvropski konzervativci i reformisti (ECR) predložili su brisanje tog dijela rezolucije i ubacivanje rečenice: “Evropska unija u potpunosti poštuje odgovornost država članica za nastavni sadržaj i ustroj obrazovnih sustava te njihovu i kulturnu i jezičnu raznolikost”. Taj je amandman također odbijen.\nRezolucijom se zahtijeva i usklađivanje triju kurikuluma, odnosno “razlika u podučavanju istorije i udžbenicima”, prenosi Hina.


Niš upada u dužničko ropstvo zbog aerodromskog zemljišta?\nSledeće godine aerodrom „Konstantin Veliki“ mogao bi upasti u dužničko ropstvo jer država nije preuzela dug niškog aerodroma prema Ministarstvu odbrane uprkos drugačijim obećanjima nekih zvaničnika.\nNaime, dug grada za 157 hektara aerodromskog zemljišta, u paketu sa zemljištem za kasarnu „Bubanjski heroji“, sada iznosi skoro devet milijardi dinara, što je više od godišnjeg budžeta Niša.\nPrema ugovoru između Grada Niša i Ministarstva odbrane, zaključenom 2010. godine, Grad je dužan da Ministarstvu do 29. juna 2020. godine u potpunosti isplati kompletnu vrednost tog zemljišta. Niš je do sada, po dostupnim podacima, isplatio tek oko jedan odsto duga.\nKako se navodi, po ugovoru, Niš će od tada samo na ime kamate biti dužan da plaća Ministarstvu 6.313 evra dnevno. Ne treba zaboraviti ni da će pre isteka ugovornog roka biti održani lokalni izbori, pa taj dug može imati ucenjivačku ulogu, te čak obesmisliti i same izbore.\nS druge strane resorna ministarka Zorana Mihajlović je demantovala tvrdnje gradonačelnika Niša Darka Bulatovića da će nakon preuzimanja aerodroma od strane Republike dug za aerodromsko zemljište biti oprošten.\nIz Ministarstvo saobraćaja ocenjuju da je Inicijativa „Ne damo niški aerodrom“ iznela netačne navode te optužila bivšu vlast za “dužničko ropstvo”.\nNaime, prema njihovoj tvrdnji ugovor o prenosu nepokretnosti za aerodrom i kasarnu je, 22.10. 2010. godine potpisao gradonačelnik Miloš Simonović.\n„Ovaj ugovor postao je „svilen gajtan“ oko vrata građana Niša, zaduživši ga samo za aerodrom iznosom većim od 63 miliona evra, što je značajno više od ukupnog gradskog budžeta. U januaru 2012. isti gradonačelnik je, zastupajući Grad Niš, sada u svojstvu prodavca, prodao 15 hektara, 7 ara i 75 kvadratnih metara, to jest kompletno zemljište na kome je bila kasarna, stranoj kompaniji, i to bez garancija, za gradnju koja nije realizovana.\nObaveza koju je nametnuo Gradu kroz prvi ugovor stigla je na naplatu ne kako Inicijativa „Ne damo niški aerodrom“ navodi 2020, već 2015. godine. Ipak, zahvaljujući Vladi Srbije i Ministarstvu saobraćaja i infrastrukture, obavezujući rokovi su produženi dvostruko, što je pomoglo Gradu Nišu da ispuni preuzete obaveze, a umesto naplate 6.313 evra dnevno, Republika Srbija od grada nije uzela nijedan evro, već suprotno“, kažu u Ministarstvu.


Re: O koridoru 5c i izgradnji auto-cesta u BH\nPostao/la admin » Čet stu 08, 2018 8:05 pm\nUgovor o izgradnji dionice autoceste A1 Donja Gračanica (Zenica sjever) – tunel Zenica potpisan je danas u sjedištu JP Autoceste FBiH u Mostaru. Vrijednost ugovora iznosi 67.360.069 eura s PDV-om, a sredstva su osigurana zajmom sklopljenim s Evropskom bankom za obnovu i razvoj te grant sredstvima u iznosu od 11,03 miliona eura.\nUgovor su potpisali direktor Autocesta FBiH Adnan Terzić i direktor Cengiz insaat Sanayi ve Ticaret A.S. Evren Utku Gök, u ime izvođača radova, te kao svjedok federalni ministar prometa i komunikacija Denis Lasić.\n"Jednim dijelom ova dionica nas spušta na magistralni put M-17, a drugim dijelom otvara trasu prema tunelu Zenica, Vranduku i sjevernim dionicama. Ovo je prvi projekt na Koridoru 5C koji se gradi na principu 'žutog FIDIC-a', dakle izvođač prvo projektuje glavni projekt, tek onda gradi", izjavio je Terzić te se ponadao da su u planiranju s ekspertima Evropske banke izbjegnuti problemi ovakvog vida projekata.\nDirektor izvođača radova Evren Utku Gök izjavio je kako je ovo jedna od vodećih firmi u Turskoj s više od 40 hiljada uposlenih, s brojnim uspješnim projektima na tri kontinenta.\n"Počeli smo aktivnosti u Bosni i Hercegovini 2012. godine izgradnjom donice Vlakovo – Tarčin, što smo završili u veoma kratkom roku od 28 mjeseci. Tokom izgradnje ove dionice angažovali smo 80 domaćih firmi i 1.500 radnika. Tako će biti i na ovom projektu, zaposlit ćemo domaće firme i radnike, a materijal i resurse nabavljat ćemo od domaćih izvora", najavio je Evren Utku.\nResorni federalni ministar Denis Lasić kazao je kako u sivilu političkih problema nikad nisu bili potrebniji ovakvi projekti.\n"Ovo je sada aktuelnih tridesetak kilometara gradnje na Koridoru te uz izgrađena 102 kilometra i neke koji će slijediti mislim da ćemo uz sve opstrukcije i poteškoće koje su se pojavile od Federacije napraviti istinsko gradilište", naglasio je Lasić.\nIan Brown, direktor Ureda Evropske banke za obnovu i razvoj (EBRD), izjavio je kako što prije sve treba početi, još prije sve završiti.\n"Siguran sam da je najbolji način da se ovakvi projekti finansiraju iz ovakvih izvora, posebno jer država dobija mogućnost da aplicira za dodatna grant sredstva kod Evropske unije", kazao je Brown.\nDionica Donja Gračanica (Zenica sjever) – tunel Zenica nastavlja se na dionicu Klopče – tunel Pečuj i predstavlja treći lot Zeničke zaobilaznice. Poddionica je duga 4 kilometra, a rok za završetak radova je 30 mjeseca.


Društvo sudija Srbije - Društvo sudija podržalo saopštenje Visokog saveta sudstva\nDruštvo sudija podržalo saopštenje Visokog saveta sudstva\nDruštvo sudija Srbije pozdravlja reagovanje Visokog saveta sudstva povodom objavljivanja Radnog teksta amandmana Ministarstva pravde na Ustav Republike Srbije smatrajući da je uključivanje najviših pravosudnih organa u javnu raspravu od izuzetnog značaja.\nDruštvo sudija Srbije se pridružuje pozivu Visokog saveta sudstva svim sudijama da aktivno učestvuju u javnoj raspravi i poziva sve predsednike sudova da u svojim sudovima organizuju sednice svih sudija kako bi se izjasnili o predloženim amandmanima.\nSaopštenje Visokog saveta sudstva prenosimo u nastavku u celosti.\nVisoki savet sudstva, na osnovu člana 13 stav 1 alineja 21 Zakona o Visokom savetu sudstva, na sednici održanoj 30.01.2018. godine razmatrao je radni tekst Amandmana Ministarstva pravde na Ustav Republike Srbije i zaključio:\nSva predložena pozitivna rešenja koja su u funkciji jačanja nezavisnog sudstva i sudija (kao što su: isključiva nadležnost Visokog saveta sudstva za izbor i razrešenje svih sudija i predsednika sudova, neposredan izbor članova VSS od stane sudija), potpuno su derogirana predloženim sastavom i načinom odlučivanja Visokog saveta sudstva. Predloženi sastav Visokog saveta sudstva u kome sudije nemaju većinu i u kome se predsednik obavezno bira iz reda istaknutih pravnika i ima tzv. zlatni glas (koji odlučuje kad je broj glasova jednak), dovodi do toga da o svim bitnim pitanjima iz nadležnosti VSS kojima se garantuje samostalnost i nezavisnost sudova i sudija (izbor, razrešenja, disciplinska odgovornost, materijalni položaj) odlučuju članovi Visokog saveta sudstva koje bira Narodna skupština, a koji nisu sudije.\nSadržina i način na koji se predlaže uređivanje ustavnog određenja i nadležnosti Visokog saveta sudstva u Ustavu RS je neprihvatljiv, tim pre što nije predviđeno da Visoki savet sudstva u oblasti finansiranja ima druga prava, osim da predloži Vladi plan sredstava za rad sudova iz svoje nadležnosti, što nije u skladu sa međunarodnim standardima po kojima je materijalna nezavisnost jedan od preduslova pojma sudske nezavisnosti.\nDirektan napad na nezavisnost pravosuđa predstavlja i rešenje predloga Amandmana VIII, da disciplinski postupak i postupak razrešenja sudija i predsednika sudova može pokrenuti i ministar nadležan za pravosuđe. Postojećim rešenjima disciplinski postupak prema sudiji i postupak razrešenja može inicirati svaki građanin, ali je pokretanje disciplinskog postupka u isključivoj nadležnosti Disciplinskog tužioca, dok postupak razrešenja pokreće Visoki savet sudstva.\nPosebno zabrinjava odredba kojom se na nejasan i nedorečen način kao novi uslov za izbor na sudijsku funkciju uvodi prethodno okončana posebna obuka u instituciji za obuku u pravosuđu.\nZbog izuzetnog značaja ove teme za sadašnjost i budućnost sudskog sistema, a posebno za nezavisnost i nesmetani rad sudova i sudija, VSS će dati predloge i primedbe na navedeni tekst koji će biti dostavljen predlagaču i poziva sve sudije da uzmu aktivno učešće u javnoj raspravi.\nU protekloj sedmici\t460\nU proteklom mesecu\t2442


ARAPSKI SVET SE DIGAO: Jordanci i Libanci masovno prelaze granicu da podrže 60\t708\nFoto: Profimedia / STR / AFP\nAnđela Popović\t 23.04.2021. 22:11h\n"O kakvoj 'uzdržanoj akciji' i čak o 'koracima ka rešenju' kijevskih vlasti se može govoriti u uslovima kada se na liniju kontakta aktivno dovlači oružje i oprema Oružanih snaga Ukrajine, a predgrađa Donjecka se svakodnevno bombarduju ukrajinskim granatama i minama od kojih umiru civili, uključujući i decu?", navodi se u komentaru Zaharove na sajtu Ministarstva spoljnih poslova Rusije, koji prenosi Sputnjik.\n"Cinično izgleda povlađivanje ukrajinskom mitu o mnogobrojnim ruskim jedinicama raspoređenim na granici, uprkos činjenici da su u EU, čini se, i sami zbunjeni ciframa koje im je pružio Kijev. I to u uslovima kada u Briselu ne samo da zatvaraju oči pred raspoloženjem kijevskih vlasti da nasilno rešavaju sukob na jugoistoku, nego ih, voljno ili nevoljno, i sami podržavaju", kaže Zaharova.\nOna je navela da nije moguće na drugačiji način shvatiti "povremene izjave rukovodstva EU, upućene Kijevu, poput one: "Mi smo na vašoj strani".\n"Moguće je, da je vreme da evropsko rukovodstvo, umesto podrške ukrajinskim vlastima, počne da podstiče Kijev na odustajanje od agresivne militarističke retorike. I da savesno ispunjava obaveze preuzete u skladu sa paketom mera iz Minskih sporazuma na samitima u normandijskom formatu. U suprotnom, nema sumnje da je upravo Evropska unija, čiji se stav gotovo ne razlikuje od ukrajinskog, zauzela određenu stranu u sukobu i aktivno se prepušta nacionalističkoj politici kijevskih vlasti", rekla je ona.\nfoto: EPA / RUSSIAN FOREIGN MINISTRY\nZaharova je rekla i da Rusija očekuje da EU prestane da širi ozbiljne dezinformacije o "ruskoj agresiji" protiv Ukrajine i da počne da traga za tim kako da se normalizuje saradnja s Moskvom.\nOna je dodala da to ide u prilog težnji Brisela da stekne "stratešku autonomiju" u odnosu na partnere sa druge strane okeana u novom multipolarnom svetu.\nKurir.rs / Tanjug, Foto: Profimedia / STR / AFP\nARAPSKI SVET SE DIGAO: Jordanci i Libanci masovno prelaze granicu da podrže Palestince, žestoki okršaji na Zapadnoj obali VIDEO 60\t708


Tužilaštvo BiH je podiglo optužnicu protiv Memnuna Mustajbegovića, koji se tereti za krivično djelo porezne utaje ili prevare iz člana 210. Krivičnog zakona BiH.\nTužilac Odjela III Tužilaštva BiH podigao je optužnicu protiv Memnuna Mustajbegovića, rođenog 09. 09. 1953. godine u Bugojnu gdje je i nastanjen, državljanina BiH.\nOptuženi Memnun Mustajbegović se tereti da je kao direktor i odgovorna osoba u preduzeću „DRVO IZVOZ“ d.o.o. Bugojno, kao poreski obveznik, u toku 2009. godine u namjeri da izbjegne plaćanje poreza na promet proizvoda, sačinjavao odnosno pribavljao fiktivne račune, otpremnice i narudžbenice sa lažnim podacima o prodaji preduzećima iz Kupresa i Tomislavgrada, iako nikakvog prometa sa tim preduzećima nije bilo. Na ovaj način on nije ispunio uslove za oslobađanje od plaćanja poreza prema važećim zakonskim odredbama poreskog zakonodavstva Bosne i Hercegovine.\nPrema navodima optužnice, Memnun Mustajbegović je podnio poreske prijave neistinitog sadržaja UIO BiH, čime je umanjio svoju poresku obavezu i izbjegao plaćanje poreza na promet proizvoda i usluga u iznosu od 13.821,00 KM za koji iznos je oštećen budžet BiH.\nOptuženi Memnun Mustajbegović se tereti da je izbjegao plaćanje davanja propisanih poreskim zakonodavstvom BiH, dajući lažne podatke o svojim stečenim oporezivim prihodima, a iznos obaveze čije se plaćanje izbjegava prelazi 10.000,00 KM, čime je počinio krivično djelo porezne utaje ili prevare iz člana 210. stava 1. Krivičnog zakona BiH.


Miloš Pavlović sa šampionskim ambicijama kreće u novu sezonu - Vrele gume\navg. 07, 2020 u 2:29 pm\nZanimljivije od Formule 1?\n7 avgusta, 2020 1 komentarLamborghiniLamborghini Super TrofeoLamborgini HurakanLamborgini Hurakan Super Trofeo EvoMiloš PavlovićSuper Trofeo\nStartuje Miloš Pavlović i Lamborghini Super Trofeo takmičenje\nSrpski automobilista Miloš Pavlović ovog vikenda na stazi u Mizanu kreće u pohod ka novom trofeju. Fabrički vozač Lamborghini-ja nastupiće u 12. sezoni evropskog Super Trofeo šampionata, u kojem je 2014. godine osvojio titulu evropskog i svetskog šampiona.\nPavlović će u sezoni 2020. godine nastupati kao vozač Target racing ekipe, sa kojom je 2002. godine postao šampion italijanske Formule 3, čime je obezbedio „superlicencu“ za vožnju bolida Formule 1 kao prvi Sloven kojem je to pošlo za rukom, a i danas je jedini čovek sa ovih prostora sa tom titulom. Beograđanin će nastupati u najjačoj, PRO kategoriji vozača, a automobil Lamborgini Hurakan Super Trofeo Evo deliće sa talentovanim Meksikancem, 21-godišnjim Raulom Guzmanom.\n„Posle dužeg vremena sam u prilici da na startu jednog šampionata mogu da kažem da sam u stanju da vozim čitav šampionat. Još važnija je činjenica da ću nastupati sa timom u koji imam puno poverenje! Verujem u projekat koji je ispred mene i nadam se da ću zajedno sa mojim kolegom Raulom uspeti da ostvarim dobre rezultate“ izjavio je Pavlović.\n„Srećan sam, pun energije i elana i daću sve od sebe da uspem da još jednom dokažem da sam vredan poverenja koje mi je ukazao Roberto Venieri, vlasnik tima. Nadam se da ćemo uspeti da ostvarimo plasman na trkama koji nam dolikuje“, zaključio je on.\nKao i svake godine, trkački vikend Lamborghini Super Trofeo šampionata sastoji se iz dve trke, a kako se ove sezone takmičenje održava na pet staza, pred učesnicima je zanimljiva sezona sa 10 trka. Uz Mizano adriatiko, gde su trke na programu u subotu 8. i u nedelju 9. avgusta, kalendar takmičenja sadrži i trke na Nirburgringu (5. i 6. septembar), u Barseloni ( 10. i 11. oktobar) i na stazi Spa-Frankošamp (Belgija, 24. i 25. oktobar), dok se sezona završava u Le Kasteleu, na stazi Pol Rikar (Francuska, 14. i 15. novembar).\nPrvobitno je zamišljeno da šampionat startuje sredinom aprila u Monci, ali je zbog aktuelne situacije sa pandemijom koronavirusa kalendar pretrpeo velike promene. Uprkos izmenama, lista staza na kojima će se održati trke, kao i broj od 23 posade na startu obećavaju uzbuđenja i neizvesne ishode u svim kategorijama.\nLamborghini Super Trofeo takmičenja, kao i ranije, svi ljubitelji trka mogu uživo da prate preko linkova koje je obezbedio Lamborghini, a ove sezone svi zainteresovani mogu da posete YouTube kanal ili Facebook stranicu Squadra Corse i uključe se u stream.\nPrva trka na programu je u subotu, 8. avgusta u 20.45h, dok je druga na programu u nedelju, od 13.20h. Trke počinju letećim startom, a planirano trajanje svake je 50 minuta.\nTagoviLamborghiniLamborghini Super TrofeoLamborgini HurakanLamborgini Hurakan Super Trofeo EvoMiloš PavlovićSuper Trofeo\nMiloš Pavlović bez sreće na Katalunji - Vrele gume каже:\n12 oktobra, 2020 у 12:21\n[…] održane u okviru Lamborgini Super Trofeo takmičenja. Na stazu „Katalunja“ stigli su sa velikim ambicijama u nastavku borbe za titulu, ali tehnički problemi su ih sprečili toliko da na drugoj trci u […]


Umetničko pozlatarstvo kao porodičnu tradiciju, dugu osam decenija, čuvaće i negovaće potomci vrlog majstora Save:sin mu Dragomir, snaja Biljana i unuk Dimitrije.On je kao predstavnik treće porodične generacije svojim prvim pozlaćenim cipelicama već zakoračio u svet pozlatarskog umeća. Želi da uz Božiju pomoć u tome bude uspešniji od svojih učitelja.\nU radionici će se i dalje pri Hramu Svetog Save u Beogradu osposobljavati budući pozlatari čime će u Srbiji ovaj stari umetnički zanat biti sačuvan od zaborava. Radiće se i na pozlatarskoj restauraciji muzejskih predmeta i privatnih kolekcija, oku ugodnih i umetnički vrednih.\nSprema se nova izložba pozlatarskih unikata i izdavanje publikacije o radionici.\nVrši se priprema za rad u inostranstvu da bi naše bogomolje bile svetu po lepoti prepoznatljive i duhovno bliže.\nZaštitnik radionice, Prepodobni Simeon Mirotočivi, proslavljaće se (26/13.februar) i ubuduće sa molitvom da se sa više stručnosti i vere pozlatom ulepšavaju naše nove svetinje, a starima vraća nekadašnji sjaj.


Psiholog Bojana Ljubisavljević, Diplomirani psiholog, Niš - 063 687 460\nPsiholog Bojana Ljubisavljević\nZavršila je bazični kurs iz transakcione analize (TA101) 2009. godine, a 2017. godine započinje edukaciju iz geštalt psihoterapije pri Geštalt studiju iz Beograda. Trenutno završava drugu godinu edukacije.\nBojana radi u individualnom setingu sa decom, adolescentima i odraslima.\nSa decom primenjuje Learn to play modalitet terapije igrom (sa decom kojoj je dijagnostikovan disharmoničan razvoj ili koja imaju elemente pervazivnog ili autističnog poremećaja), kao i nedirektivnu terapiju igrom – koja se primenjuje kod dece sa najrazličitijim problemima, uključujući anksioznost, strahove, teškoće koje se javljaju u kriznim ili tranzitnim periodima (razvod, polazak u školu ili vrtić, preseljenje)…\nSa adolescentima i odraslima obavlja savetodavni rad koristeći tehnike geštalt terapije kao i bogato kliničko iskustvo.\nZainteresovana je za rad sa osobama koje se nalaze u kriznim, životnim situacijama;\nproblemi sa prilagođavanjem\nKlinički centar u Nišu od 2014\nCentru za ljudska prava – Niš\nRad sa osuđenicima na odsluženju kazne zatvora i sa njihovim porodicama\nZakažite pregled kod Psiholog Bojana Ljubisavljević


Raft iz Foče najbolja zanatska pivara\n16.02.2020. / 11:32\nISTOČNO SARAJEVO, Pivara “Raft” iz Foče dobila je nagradu za najboljeg zanatskog pivara na Festivalu zanatskog piva “Kištra parti” u Istočnom Sarajevu.\nNa 8. Festivalu učestvovala su četiri izlagača iz Istočnog Sarajeva, Pala i Foče, koji su predstavili ukupno 20 različitih stilova piva.\nPredsjednik Udruženje za promociju zanatskog pivarstva “Kištra” iz Istočnog Sarajeva Vedran Kurteš rekao je Srni da je cilj ove manifestacije promocija kulture zanatskog pivarstva, druženje i razmjena iskustava sa pivarima i upoznavanje javnosti o različitim vrstama zanatskog piva.\nKurteš je istakao da su posjetioci sinoć, osim u kvalitetnom pivu, mogli da uživaju i u dobroj hrani i muzici jer su ih zabavljali lokalni bendovi iz Istočnog Sarajeva “Big fut” i “Možda ipak ne”, kao i di-džej Aja.\nU organizaciji Udruženja “Kištra” do sada je održano sedam festivala zanatskog piva. Srna\nTagovi: kraft pivoPivara "Raft"


Nadležne službe u visokom stepenu angažovanosti | Grad Beograd\nNadležne službe u visokom stepenu angažovanosti\nPomoćnik gradonačelnika Andreja Mladenović istakao je da su, u skladu sa vremesnkim prilikama, sve nadležne gradske službe u visokom stepenu angažovanosti.\nOn je, gostujući na Studiju B, precizirao da je „Beograd-put” u četvrtom stepenu angažovanosti, s obzirom na to da se tokom protekle noći očekivala ledena kiša.\n– „Beogradske elektrane” su u rekordnom roku otklonile ozbiljan kvar u centru prestonice. Takođe, one rade 24 časa, što je veoma važno zbog niskih i oscilatornih temperatura. U snabdevanju toplotnom energijom nije bilo većih problema. Ako se i dese, ekipe su odmah na terenu i brzo reaguju. JKP „Beogradski vodovod i kanalizacija” je imalo uobičajen broj kvarova. Završen je školski raspust i deca su se vratila redovnim obavezama, a to je uslovilo veći promet u saobraćaju, što je i normalno – istakao je Mladenović i uputio apel starijim sugrađanima da ne izlaze na ulicu dok su zaleđeni trotoari.\nOn je podsetio na obavezu vlasnika da ispred svojih stambenih i poslovnih prostora očiste sneg i led kako bi se izbegli padovi, kao i da će u narednom periodu biti pojačane inspekcijske kontrole.\nKada je reč o površinama koje nisu očišćenje, poput prilaza bolnicama, školama i vrtićima, Mladenović je apelovao na građane da ih prijave „Beokom servisu” kako bi one bile uključene u Operativni plan Štaba za vanredne situacije.\n– Štab za vanredne situacije je u stalnom zasedanju i ima dobru saradnju sa Saobraćajnom policijom, vatrogascima, spasiocima. Koordinacija je dobra i na visokom nivou. Takođe, zamolio bih za malo strpljenja kada je reč o dolasku ekipa „Beograd-puta” i „Gradske čistoće” u ulice trećeg i četvrtog prioriteta – ukazao je pomoćnik gradonačelnika.\nOn je podsetio da su dovoljne količine soli podeljene mesnim i stambenim zajednicama, ponovio je apel sugrađanima da očiste sneg ispred svojih zgrada i lokala, a straijim sugrađanima poručio da bez preke potrebe ne izlaze iz svojih domova.\nKada je reč o hidrološkoj situaciji, Mladenović je istakao da se ona prati, kao i da se s proleća očekuje veći vodostaj reka zbog obimnih padavina u čitavoj Evropi.\n– Radimo na tome da budemo spremni kada je reč o vodostaju na vodama prvog i drugog reda, kako bismo predupredili probleme. Važno je imati dobre planove i obučeno ljudstvo – zaključio je Mladenović.


You are at:Home»BIH»SAD proširile sankcije za pojedince sa Zapadnog Balkana\nBy Adisa Omerovic on\t 09/06/2021 0 Comments\nPredsjednik Sjedinjenih Američkih Država Joe Biden proširio je opseg sankcija za pojedince i organizacije iz država Zapadnog Balkana, koji ugrožavaju mir i stabilnost regiona. Uredbu o sankcijama je prvi put donio tadašnji predsjednik SAD Džordž Buš 2001. godine i od tada se sankcije redovno produžavaju.\n“Današnja odluka predviđa dodatne sankcije, usmjerene ka pojedincima koji ugrožavaju mir, bezbijednost, stabilnost ili teritorijalni integritet bilo kog područja ili države na Zapadnom Balkanu”, stoji u saopštenju.\n“Obezbjeđivanje bezbijednosti i političke stabilnosti Zapadnog Balkana u skladu je sa opredjeljenjem Bajdenove administracije da se unapređuju osnovni američki interesi nacionalne bezbijednosti, uključujući zaštitu demokratskih institucija. Uprava će se i dalje baviti izazovima u regionu Zapadnog Balkana”, navodi se u saopštenju.\n“To otvara vrata našim strateškim protivnicima da potkopaju demokratiju, zaustave napredak ka efikasnom i odgovornom upravljanju i spriječe region Zapadnog Balkana da postigne punu integraciju u transatlantske institucije. Oni omogućavaju pojedincima da iskoriste slabu vladavinu zakona i da profitiraju od sistemske korupcije na štetu običnih građana. Oni time predstavljaju prijetnju nacionalnoj bezbijednosti i spoljnoj politici Sjedinjenih Država”, zaključuje se.\nMinistarstvo finansija će, kako se navodi, u konsultacijama sa Stejt departmentom nastaviti da ažurira spisak pojedinaca koji su pod sankcijama, u skladu sa Bajdenovom uredbom koja je donijeta 8. juna\nPrevious ArticleBiden: Historijska presuda Mladiću, nadam se da će pružiti utjehu žrtvama\nNext Article Dan nestalih općine Ilijaš: “Govorite, šutnja je bol duše”


Borelj: Balkan na meti manipulacija iz Rusije - Leutar.net\n9. marta 2022. LEUTAR Heklanje u mozak, Magazin 0\nRusija nastoji da iskoristi napetosti među balkanskim etničkim grupama kako bi raspirila sukobe i podijelila te zajednice, smatra on.\nVisoki predstavnik Evropske unije za spoljnu i bezbjednosnu politiku Žozep Borelj izjavio je da je odluka Evropske unije da zabrani rad ruskih državnih medija opravdana, navodeći da su oni integralni dio ruske agresije na Ukrajinu i nastojanja da se Unija razjedini i potkopa evropska demokratija, javljaju agencije preniose mediji.\nRuski državni mediji i sistem oko njih su „integralni dio agresije“ na Ukrajinu, rekao je Borelj tokom rasprave u u Evropskom parlamentu o spoljnom uplitanju u demokratske procese unutar EU.\nOn je u obraćanju evroparlamentarcima odbacio je kritike da su zabrana rada televiziji Raša Tudej (Russia Today – RT) i agenciji Sputnjik kršenje prava, javila je iz Strazbura agencija Hina, prenosi FoNet.\n-To nisu nezavisni mediji nego oružja u sistemu manipulacije Kremlja“-naglasio je Borelj, tvrdeći da Rusija laže o ratu i patnjama ukrajinskog naroda.\nBorelj je naveo kako nije riječ o pokušaju da se odluči šta je istina, a što laž i da EU nema ministarstvo istine, ali se mora pozabaviti namjernim i koordiniranim pokušajima manipulacije u informativnom prostoru.\nOn je u raspravi o izvještaju Posebnog odbora parlamenta za spoljno uplitanje ukazao da se u tom dokumentu upozorava da je prostor Zapadnog Balkana posebno na meti manipulacija iz Rusije, ali i Kine.\nRusija nastoji da iskoristi napetosti među balkanskim etničkim grupama kako bi raspirila sukobe i podijelila te zajednice, što bi, kako je ocijenjeno u izvještaju, moglo dovesti do destabilizacije cijele regije.\nU izvještaju tog odbora EP ističe se i da su zabrinjavajući pokušaji pravoslavne crkve u Srbiji, Crnoj Gori i Bosni i Hercegovini, a posebno u Republici Srpskoj, da promoviše Rusiju kao zaštitnicu tradicionalnih porodičnih vrijednosti i učvršćuje odnose između države i crkve.\nIzražena je i zabrinutost zbog toga što Mađarska i Srbija pomažu Kini i Rusiji u njihovim geopolitičkim ciljevima. Borelj je rekao kako je Evropska unija sa zemljama partnerima intenzivirala napore „na suzbijanju uplitanja i manipulacije informacijama, posebno na zapadnom Balkanu koji je trenutno sistemski ciljan“ ruskim i drugim kampanjama.


Danas kreće isplata minimalaca - Vesti - Best-Economy.com\nIsplata minimalaca za oko 1 milion zaposlenih u 232.000 preduzeća u Srbiji, koja su tražila ovaj vid podrške države, počinje danas, a novac će biti uplaćen na namenske račune tih firmi. Ovi novi zakoni i mnogi drugi dobro se razumeju kada kontaktiramo knjigovodstvenu agenciju u Beogradu.\nPravo na pomoć države imaju preduzetnici, preduzetnici paušalci, njihove kolege u istom statusu – poljoprivrednici, pravna lica koja su razvrstana kao mikro, mala i srednja… Isplata, inače, ide u tri rate – maj, jun i jul ove godine.\nIsplata na njihove račune će, takođe, početi danas, u iznosu 50 odsto minimalne zarade za mesec mart, a zatim u junu i julu. I oni su u obavezi da otvore namenski račun na koji će im država uplatiti novac.\nPreduzeće gubi pravo na korišćenje fiskalnih pogodnosti i direktnih davanja ukoliko u periodu od uvođenja vanrednog stanja pa do isteka roka od tri meseca, od poslednje isplate direktnih davanja, smanji broj zaposlenih za više od 10 odsto.


Dosta je bilo: Vučićev kum, direktor EMS - lažni ekonomista - Ekonomske Vesti\n1. apr. 2016 Andrija Matić 0 Comments Aleksandar Vučić, Dosta je bilo, EMS, Nikola Petrović, Saša Radulović\nPokret „Dosta je bilo – Sađa Radulović“ optužio je direktora Elektromreža Srbije Nikolu Petrovića da se lažno predstavlja kao diplomirani ekonomista.\n„Nikola Petrović, kum Aleksandra Vučića i čovek koji upravlja elektro-energetskim sistemom Srbije, zaposlen bez konkursa na mestu generalnog direktora Elektromreža Srbije lažno se predstavlja kao diplomirani ekonomista.\nIz šture biografije na osnovu koje ga je Vlada Srbije imenovala na odgovorno mesto vidi se da je Petrović završio za mašinskog tehničara, višu školu za marketing i fakultet za menadžment na nepoznatom univerzitetu. U dostupnim javnim biografijama Vučićev kum se lažno predstavlja kao diplomirani ekonomista.\n← Kinezi jedini otkupili dokumentaciju za privatizaciju Železare\nOtvorena turistička sezona na Beogradskoj tvrđavi →\nRadulović: Vučić Železari dao državnu pomoć od 110 miliona evra\nVučić šampanjcem proslavio probijanje tunela Savinac\nUnaprediti ekonomsku saradnju Srbije i Rusije


Za žene je gore nego što je bilo - MIC - Medijski istraživački centar\nZa žene je gore nego što je bilo\nnovembar 07 2017\nSrbija, Hrvatska, BiH i Kosovo ne prepoznaju važnost i pozitivan uticaj koji žensko preduzetništvo može imati na zaposlenost i ekonomski rast - pa preduzetnice iz tih zemalja ne mogu računati na podršku sistema.\nTako, ukratko, glasi zaključak etnografskog istraživanja ženskog preduzetništva u jugoistočnoj Evropi, regionalnog istraživačkog projekta INFORM "Closing the gap between formal and informal institutions in the Balkans", kojeg finansira EU putem programa Obzor 2020, a koje je obuhvatilo Hrvatsku, Srbiju, BiH i Kosovo.\nPremda se države u kojima je istraživanje sprovedeno razlikuju po stepenu usvajanja i sprovođenja evropskih politika koje podstiču ravnopravnost polova – od Hrvatske koja je punopravna članica EU, Srbije koja ubrzano korača prema punopravnom članstvu, pa do BiH i Kosova koje tim putem tek treba da krenu, status ženskog preduzetništva u tim zemljama gotovo je identičan - loš.\nŽenama regiona su nedostupni povoljni krediti koji bi im omogućili razvoj njihovih biznisa i obrta, nedostupna im je podrška za njihove projekte čak i kad su veoma uspešne.\nTradicionalna uloga žene\nU sve četiri države zabeleženo je sistematsko slabljenje socijalne i radne infrastrukture nasleđene iz socijalizma, uz konstantno rušenje stečenih ženskih (radnih) prava poput prava na porodiljsko odsustvo, skraćeno ili fleksibilno radnog vreme za "mlade" majke. Žene se tretiraju kao jeftina radna snaga i podstiču ih da i kao preduzetnice rade tradicionalne, intelektualno nezahtevne, ali fizički zahtevne "ženske poslove" poput čišćenja, čuvanja dece, organizacije događaja ili iznajmljivanja stanova.\nDruštva ovog regiona i dalje žele da ih zadrže u okvirima tradicionalne uloge žene - majke - domaćice, pa kad se odluče za preduzetničke poduhvate, one i dalje – u većini slučajeva – same moraju da se brinu za domaćinstvo i decu.\nAko se odluče za preduzetništvo, pored rodne neravnopravnosti, preduzetnice se moraju nositi i sa problemima koji muče sve preduzetnike: previsoki porezi, neverovatan raspon parafiskalnih davanja i razbuktala, neefikasna birokratija.\nBiH i Kosovo još uvek nemaju strategije razvoja ženskog preduzetništva, ali u Hrvatskoj i Srbiji, koje ih imaju, status preduzetnica nije ništa bolji.\nHrvatska je, kao punopravna članica EU, usvojila strategiju razvoja ženskog preduzetništva, ali u praksi je ona samo mrtvo slovo na papiru: država je ukinula sve oblike podrške ženskom preduzetništvu, čak i one sitne koje su ženama bile dostupne u vreme dok je Hrvatska pristupala Evropskoj uniji.\nNirha Efendić, Orlanda Obad, Ines Prica, Tea Škokić, Vjollca Krasniqi i Danijela Gavrilović su intervjuisale 24 žene iz četiri države, iz urbanih i ruralnih područja, različitih godina starosti, stepena obrazovanja, oblika vlasništva i veličine biznisa koji vode (od kozmetičkih salona do hotela). Analizirani su i statistički podaci, strategije i nacionalne politike, evropske politike, rezultati međunarodnih istraživanja o ženskom preduzetništvu.\noktobar 09 2016\nSigurna kuća: Ekonomska zavisnost vraća žrtvu nasilniku\nmart 18 2020\nmart 01 2018\nseptembar 06 2018\nnovembar 30 2017\nNeslavni rekord - BiH prva u Evropi, druga u svijetu po smrtnosti od zagađenja vazduha\nЕ, ваков го сакам Прилеп, со еден куп луѓе и сите насмеани и распеани